הוועדה המיוחדת למאבק בנגעי הסמים והאלכוהול, כנסת 20, פרוטוקול מספר 134, 2018-12-18 10:07

תמר זנדברג: שלום לכולם, בוקר טוב.

תמר זנדברג: אני מתכבדת לפתוח את ישיבת ועדת הסמים והאלכוהול של הכנסת – ישיבת מעקב בנושא ייצוא הקנאביס הרפואי.

תמר זנדברג: אני אחזור על ההקדמה שאני אומרת אותה כל פעם ואגיד שהוועדה הזו עוקבת אחרי המתווה בתקווה ובדאגה, אני יכולה לומר את זה כך.

תמר זנדברג: מכוון ששמענו כאן גם בדיונים הקודמים הרבה גורמים גם כלכליים, גם חקלאיים, ממתינים בקוצר רוח לפתיחה של השוק הישראלי לאחד הפוטנציאלים הכלכליים הגדולים שלו, לפחות בשנים האחרונות.

תמר זנדברג: מצב שבו למדינת ישראל יש יתרון יחסי מאוד משמעותי ואם אנחנו לא נממש אותו באיזשהו חלון זמן מסוים אז כדרכם של יתרונות הם יאבדו כי הדבר הזה בעולם נמצא בבום כלכלי רציני.

תמר זנדברג: ואנחנו באמת ממתינים לכך שכל הדברים מסביב יבשילו ויקרו.

תמר זנדברג: אנחנו גם עוקבים אחרי הצעת החוק המתקדמת בוועדת הפנים, מתוך הבנה שזה חלק מהתנאים ההיקפיים שנדרשו, לפחות על ידי המשרד לביטחון פנים לקיומו של המתווה הזה, אבל אנחנו רוצים להשתמש בוועדה הזו כדי להסיר חסמים, לקבל עדכון, לערוך ישיבת מעקב כמו שהבטחנו בקיץ, ביולי 2018, ולעשות ככל יכולתנו כדי לקדם את הנושא הזה שאנחנו רואים בו חשיבות גם לתחום וגם באופן כללי לתחום הכלכלי, מדעי, טכנולוגי, חקלאי במדינת ישראל.

תמר זנדברג: יואל הדר, מכוון שאני רואה אותך יושב מולי ומכוון שמשרדך, המשרד לביטחון פנים, הוא גורם מאוד מאוד משמעותי, אפשר לומר גם בעיכוב, אבל גם באופן כללי בהובלת הנושא אז אולי נפתח איתך בסטאטוס.

תמר זנדברג: בבקשה.

יואל הדר: בוקר טוב.

יואל הדר: אני מבין שגברתי רצתה להגיד שהמשרד לביטחון פנים זה המשרד שעוזר לקדם את הנושא הזה בד בבד בפן הכלכלי גם לשמור על ביטחון הציבור והנפש לכן - - - שרצית להגיד ואין פה נושא של עיכוב, חלילה, בתחום.

תמר זנדברג: הייתי עדינה יחסית למה שזה, אבל אתה שם את הדברים כמו שאתה רואה אותם.

יואל הדר: המשכתי את הקו של גברתי בעדינות של הנושא.

תמר זנדברג: זה בסדר גמור.

יואל הדר: אז כפי שאמרת - - - אנחנו ככלל הגענו יחד בהסכמה, אני חושב שברוב הנושאים, אולי יש עוד נושאים קטנים אבל אני חושב שזה ייפתר במהירות דיי רבה במשרדי הממשלה לגבי הצעת מחליטים שאנחנו מביאים לממשלה.

יואל הדר: ככה אנחנו קוראים לזה, הצעת מחליטים, שאנחנו מביאים לאישור הממשלה.

יואל הדר: ונשאר הנושא הזה של סמכויות שאנחנו סבורים שיש לתת למשטרה כדי שיוכלו לעשות את האכיפה ואת הפיקוח, שזה דבר קצת שונה, הנדרש בעת שהייצוא כבר יתחיל לצאת לדרך.

יואל הדר: ולכן סברנו שיש מקום קודם להמתין לכך שהמשטרה תקבל את הסמכויות לפני שהממשלה תאפשר את הייצוא.

יואל הדר: אני חושב שהעמדה שלנו, למיטב הבנתי, גם נתמכת על ידי ראש הממשלה.

יואל הדר: ולכן בסיוע של חבר הכנסת קיש וחברי הוועדה, חברי הכנסת, אז אני חושב שאנחנו מקדמים בצורה מהירה את הנושא של הסמכויות.

יואל הדר: יש דיונים, כפי שנאמר אתמול, וביום חמישי אמור להיות דיון נוסף כדי שנוכל לסיים את נושא הסמכויות למשטרה.

יואל הדר: ואני מקווה שלאחר שהכנסת תעביר את החוק - -

תמר זנדברג: סליחה שאני מפסיקה אותך.

תמר זנדברג: הצעת חוק הסמכויות היא כרגע מבחינת

תמר זנדברג: כם תנאי להבאת המחליטים לממשלה?

יואל הדר: כן.

יואל הדר: העברה של החוק.

יואל הדר: זאת אומרת, זה לא חייב להיות דווקא החוק הזה, רצינו לתת סמכויות – הפלטפורמה שהציע חבר הכנסת קיש תאפשר קידום של - - - באותה מידה זו הייתה יכולה להיות הצעת חוק ממשלתית או הצעת חוק - -

תמר זנדברג: אני מבינה, אבל מבחינת

תמר זנדברג: כם העברה של הצעת החוק הזו שתיתן את הסמכויות שאתם דורשים היא תנאי מבחינת המשרד להצעת המחליטים לממשלה?

יואל הדר: כן.

תמר זנדברג: אוקיי.

תמר זנדברג: היא התנאי היחיד?

יואל הדר: כן.

תמר זנדברג: ברגע שהחוק הזה עובר - -

יואל הדר: עובר לשביעות רצוננו – שלא יהיו שינויים ברגע האחרון.

יואל הדר: בינתיים זה בסדר, מה שמתנהל.

תמר זנדברג: ברגע שהחוק הזה עובר לשביעות רצונכם - -

יואל הדר: לא יודע מה יקרה בקריאה שלישית, אם היא לא תעבור, משהו כזה יכול לקרות גם - -

תמר זנדברג: רגע, עכשיו זה דיונים לקראת קריאה ראשונה?

קריאה: לא, שנייה ושלישית.

יואל הדר: אבל יכול להיות מצב שתעבור שנייה ופתאום שלישית היא לא תעבור - -

תמר זנדברג: כן, ברור, זה תמיד יכול להיות.

תמר זנדברג: אבל הקואליציה צריכה לדאוג שמה שהיא רוצה להעביר עובר, אתה יודע.

קריאה: האופוזיציה צריכה לעזור.

תמר זנדברג: האופוזיציה יכולה אך לא חייבת, זה בדיוק העניין.

יואל הדר: אני לא יודע מה האינטרסים של האופוזיציה, של הקואליציה - -

תמר זנדברג: האופוזיציה במיעוט מובנה, אז זה לא משנה מה האינטרסים שלה, לא חשוב מה האינטרסים שלה, אם הקואליציה עושה את העבודה שלה אז דברים אמורים לעבור.

תמר זנדברג: זה נכון לחוק גדעון סער, זה נכון לחוק גירוש וזה נכון לכל חוק.

יואל הדר: אבל אם הנושא של הייצוא קנאביס חשוב גם לחברי כנסת מסוימים באופוזיציה אז - - - לא מבין בזה - -

תמר זנדברג: יכול להיות.

תמר זנדברג: אני מבינה בזה.

תמר זנדברג: יכול להיות, מה שאתה אומר נכון, אבל מכוון שהאופוזיציה במיעוט מובנה אז בדרך כלל בשיטה פרלמנטארית הקואליציה היא זו שאמורה לדאוג שדברים יעברו.

תמר זנדברג: אז אתה אומר שאם הקואליציה תעביר את החוק או מליאת הכנסת תעביר את החוק לשביעות רצון המשרד אז הצעת המחליטים מבחינתכם תעבור.

יואל הדר: אנחנו נוכל - - - השאלה אם יהיו הפתעות מבחינת משרדי הממשלה, אבל אני חושב שאנחנו דיי סגורים - -

תמר זנדברג: מי מכין את הצעת המחליטים, מי מביא אותה?

יואל הדר: משרד האוצר.

תמר זנדברג: משרד האוצר יש פה נציג?

תמר זנדברג: עוד פעם משרד האוצר לא מגיע לוועדה שלי?

תמר זנדברג: מה נסגר?

קריאה: פעם שעברה - - -

תמר זנדברג: בנושא הזה, אבל משרד האוצר יש לו היסטוריה של הברזות מאצלי.

יואל הדר: הפעם אני יכול לסייע פה כי למרות שמשרד האוצר אמור להביא את זה היה לנו באג בתוך ההצעה ולכן לקחתי עליי להוביל את הנושא של השינויים כדי שיתאימו למה שאנחנו רוצים כדי לאפשר את הייצוא, אז אני מקווה שגם זה יתפתח.

תמר זנדברג: וכרגע היא מוכנה, למעט הדבר הזה?

יואל הדר: כן- - -

תמר זנדברג: מה הדברים שעדיין לא סגורים, חוץ מהנושא של הסמכויות?

יואל הדר: יש כמה הערות של משרדים כמו משרד הכלכלה שאני חושב שיש לנו בעיה איתם, אבל יכול להיות שאפילו במסגרת החוק זה יפתור חלק מהדברים.

יואל הדר: יתכן - -

תמר זנדברג: שנוגעים למה?

יואל הדר: אני לא חושב שמשרד הכלכלה ירצה לטרפד את ההצעה בהערות שלהם ולכן אני חושב שהנושא הזה יקודם ואני לא חושב שזו תהיה בעיה.

תמר זנדברג: אוקיי, אבל למה נוגעת המחלוקת עם משרד הכלכלה?

יואל הדר: הם רצו להכניס איזושהי ועדה נוספת לגבי משקיעים זרים שאתמול יואב קיש הציע רעיון משלו לתוך הדבר הזה שזה יפתור את העניין.

יואל הדר: לכן לא חושב - - - מהותי לדעתי.

יואל הדר: אז אם זה יעבור מהר ואחרי זה נביא את זה לממשלה – כמובן זה לא תלוי בנו, זה האוצר צריך להביא לממשלה וראש הממשלה צריך לתמוך בזה, ובהנחה שהכל יסתדר אז בהחלט ייצוא יכול לצאת לדרך לאחר שהחוק יכנס לתוקפו.

תמר זנדברג: אוקיי, תודה.

תמר זנדברג: משרד הכלכלה.

איתי מלכיאור: אז כמו שאמר עמיתי פה, נראה שאנחנו בשלבי סיום, אני מקווה שביום חמישי אכן נגיע להסכמות סופיות בוועדה.

איתי מלכיאור: הצעת החוק תהיה מוכנה למליאה להצבעה שנייה ושלישית, מקווים שהיא תעבור, והצעת המחליטים של הממשלה בעצם גם כמעט מוכנה.

איתי מלכיאור: מבחינתנו הנושא שהיה במחלוקת ייפתר בכל מקרה דרך - -

תמר זנדברג: שמה הנושא?

איתי מלכיאור: נושא המשקיעים הזרים – אחד הנושאים העיקריים שעמדנו עליו עכשיו זה שמירה על מעמד המשקיעים הזרים, גם לא לפגוע במצב של ישראל בנושא של הגנה על משקיעים ומתן שוויון למשקיעים.

איתי מלכיאור: השאלה הייתה פה שאלה טכנית באמת איך בודקים.

איתי מלכיאור: אין למשטרת ישראל בעיה לבדוק כל עוסק ישראלי אבל השאלה באמת איך בודקים משקיע זר לשביעות רצוננו, לשביעות רצון המשטרה שלא ייכנסו פה גורמים לא מתאימים לעסוק בענף הזה.

איתי מלכיאור: ואני חושב שגם מצאנו את מנגנון הבדיקה פחות או יותר וגם הוועדה תסגור את החורים שנשארו לגבי אותם אלה שקשה לאמת את המסמכים שלהם.

איתי מלכיאור: ולכן הנושא של אינטרס של משקיעים זרים שחשוב לנו מול האמנות הבין-לאומיות הוא נשמר, ולכן אנחנו גם מאמינים שעם העברת הצעת החוק והצעת המחליטים מבחינתנו אפשר להתקדם.

תמר זנדברג: מה הצפי בלוח הזמנים להצעת המחליטים?

יואל הדר: אחרי שהחוק יעבור?

תמר זנדברג: כן.

יואל הדר: אנחנו מבחינתנו אפשר לקדם.

תמר זנדברג: כן, ואז מה הצפי – שבוע, שבועיים, חודש חודשיים?

איתי מלכיאור: זה הממשלה מחליטה על הסדר יום שלה, זה לא בידינו.

תמר זנדברג: לא, זה ברור, אבל אתם מגישים.

תמר זנדברג: עדיין מי שמגיש את זה זה שר האוצר כן?

יואל הדר: ברגע שהחוק יעבור אני מניח שנעשה את הפיין טיונינג של ההצעה עצמה, נוריד את הדברים שכבר לא צריכים אותם או בכל מקרה - - - משרד הכלכלה ואז אפשר להגיש.

תמר זנדברג: אוקיי.

תמר זנדברג: מבחינתכם, משרד הכלכלה, מה המצב העדכני מבחינת המשקיעים והחברות הישראליות והזרות שאתם בקשר איתם, שיודעים שמתעניינים פה בהשקעות, איפה זה עומד?

איתי מלכיאור: הנושא הזה מונח יותר לפתח משרד הבריאות.

איתי מלכיאור: אנחנו סך הכל גורם שמלווה את התהליך - -

תמר זנדברג: תיכף אני אגיע למשרד הבריאות.

תמר זנדברג: אני שואלת מהבחינה הכלכלית.

תמר זנדברג: גם אתה וגם קודמים שלך פה בדיונים הצביעו על דאגה ששמענו אותה גם מהמשקיעים עצמם – מהמשקיעים, המפתחים, התעשיינים והחקלאים הישראלים שבעצם יש איזה חלון הזדמנויות כזה שחוזים עומדים להיחתם והשקעות באות או מבוטלות וחוסר הוודאות הזה הוא בעוכרי הענף.

תמר זנדברג: מה אתה יכול לעדכן אותנו סטאטוס עדכני בנושא הזה?

איתי מלכיאור: שוב, כולנו עם העיניים נשואות לתהליכים שקורים עכשיו והתהליכים האלה לפי דעתי ישביעו את רצונם של כל העוסקים, לא יהיה פה שום חסם למשקיע זר לגיטימי להשקיע - -

תמר זנדברג: יש משקיעים שאתה יודע שכבר לא פה, היו, התעניינו והלכו?

איתי מלכיאור: אנחנו יודעים על משקיעים שכבר חתמו הסכמי השקעה, שנותנים, כך שאנחנו - -

תמר זנדברג: הבנתי.

איתי מלכיאור: מה שאנחנו יודעים הוא יותר - - - אנחנו לא עוקבים אחרי החברות ואחרי מבקשי הרישיונות וכן הלאה כי כאמור זה מונח לפתחו של היק"ר.

איתי מלכיאור: אנחנו בעצם מנסים לתת את - -

תמר זנדברג: לא, על זה אני שואלת.

תמר זנדברג: אני שואלת על ה- - - אתם במשרד הכלכלה, אתם אלה שאמונים, זאת אומרת, באינטרס שלכם שיבואו משקיעים זרים.

תמר זנדברג: אז כרגע אתה אומר שיש, נקרא לזה, אופטימיות זהירה בענף ואנשים חותמים על הסכמי השקעות שהם מותנים ב- -

איתי מלכיאור: - - - הסכם אחד משמעותי מאוד שנחתם - - - ממתין לרגולציה שתוכל להכשיר אותו ולהכשיר את המשקיע הזר שם.

איתי מלכיאור: אנחנו פה עם הפנים קדימה באמת בנושא היתר של ההסדרה של הטכניקה ואנחנו - -

תמר זנדברג: זהו, מרגע שתעבור הצעת המחליטים הזו בכמה זמן אתה מעריך את ההערכות ההיקפית מבחינת המכס, צריכים לחתום על אמנות, כל הדברים האלה ש- - -

איתי מלכיאור: אמנות הן יותר מונחות - - - לא, אנחנו כן הולכים לחתום הסכמים עם המדינות הרלוונטיות - -

תמר זנדברג: לא אמנות.

תמר זנדברג: זאת אומרת, מה שבעצם דווח לנו זה שהייצוא יאושר רק למדינה שמדינת ישראל חתמה איתה על הסכם בין מדינתי.

שרונה עבר הדני: לא מדויק, הכוונה היא שיצאה האמנה ושהיא מסכימה לייבוא לתחומה.

איתי מלכיאור: כן אז מסכימה זה צריך להיות דיבור בין ממשלתי.

שרונה עבר הדני: זה לא ברמה בין ממשלתי - - - אין כוונה לעשות הליך של הסכמים מול מדינות.

שרונה עבר הדני: מי שיבקש לייצא למדינה מסוימת יביא מאותה מדינה אישור שאין התנגדות לייבוא לתחומה.

תמר זנדברג: הגורם המסחרי הוא זה שיביא את האישור?

שרונה עבר הדני: כן.

תמר זנדברג: למיטב זכרוני נמסר פה בדיונים הקודמים שמדינת ישראל תצטרך לחתום על הסכם עם אותה מדינה.

תמר זנדברג: זה לא קיים?

שרונה עבר הדני: לא.

תמר זנדברג: כלומר, אותו מבקש הרישיון, הייצוא, הוא יצטרך להביא למשרד הבריאות אישור - -

שרונה עבר הדני: הוא במילא יצטרך להסדיר את הרישיונות במדינת היעד כדי להכניס.

שרונה עבר הדני: כי אנחנו יכולים לתת רישיון להוציא מתחומי מדינת ישראל.

שרונה עבר הדני: כך או אחרת פעילות במדינת היעד על ידי המייצא מחויבת כי אחרת הוא לא יוכל להכניס את זה.

תמר זנדברג: נמסר לנו כאן בדיונים קודמים, אני דיי בטוחה, זה אפילו היה במצגת של מנכ"ל משרד האוצר שיצטרך להיות איזשהו הסכם עם מדינת ישראל על - -

שרונה עבר הדני: אנחנו אומרים שזה הרבה יותר פשוט מזה.

תמר זנדברג: אני רק מנסה לברר את העובדות קודם כל, לפני שלהגיד מה יותר פשוט ומה יותר מסובך.

תמר זנדברג: אוקיי, אז עוד שנייה נגיע אלייך.

תמר זנדברג: אתם גם לא - -

איתי מלכיאור: מבחינתנו נושא שלא הוכרע באמת הוא מי הגורם המפקח על הייצור.

איתי מלכיאור: זאת אומרת, יש במשרד הבריאות יחידה שהיום מפקחת על ייצוא של תרופות אחרות שהן נופלות תחת - - - שהן מוגבלות - - - שמפקחות גם על ייצוא והנושא ה זה יידון בקרוב בין המכס לבינינו לבין משרד הבריאות לראות באמת מי ה- -

תמר זנדברג: אתה מהמכס נכון?

תמר זנדברג: אז תיכף - -

קריאה: כן, אבל אתה מצפה לחורי וחורי אמור להיות - - - יחידת הסמים זה אזורי פיקוח מכס.

קריאה: זה משהו אחר.

איתי מלכיאור: הבנתי, אוקיי.

איתי מלכיאור: אבל כאמור אנחנו כבר בדיבור על הנושא הזה מה יהיה התהליך.

איתי מלכיאור: מבחינתנו אנחנו רוצים שזה יהיה תחת צו ייצוא חופשי מה שנקרא, כאשר צריך לשדר כל עסקה עם הרישיונות המתאימים, תיבדק ותאושר- -

תמר זנדברג: כלומר, אין שום דבר הסכמי בין ממשלת ישראל לבין ממשלה זרה ברישיון ייצוא.

שרונה עבר הדני: אין צורך.

איתי מלכיאור: בשגרה בפיקוח - - - דו שימושי למשל אין דבר כזה.

איתי מלכיאור: ההבנה שלנו גם הייתה דומה לשלך שהיק"ר כן יתווה - -

תמר זנדברג: זה משרד האוצר פה אמר את הדבר הזה.

תמר זנדברג: איך אין פה נציג משרד אוצר, אני לא מבינה.

תמר זנדברג: הם אלה שאחראים על המתווה הזה.

תמר זנדברג: טוב, תודה.

תמר זנדברג: עורכת הדין שרונה עבר הדני, יועצת משפטית במשרד הבריאות, בבקשה.

שרונה עבר הדני: כפי שעודכן על ידיי עמיתיי אכן נראה שהנושא מתקדם.

שרונה עבר הדני: בסופו של דבר מבחינת משרד הבריאות הנושא העיקרי שגם הוא ככל הנראה הוסדר הוא נושא של משאבים נדרשים לעניין הזה.

שרונה עבר הדני: שכמובן בעידן של קיצוצים רוחביים - -

תמר זנדברג: למשרד הבריאות?

שרונה עבר הדני: כן.

תמר זנדברג: אוקיי, איזה משאבים נדרשים למשרד הבריאות?

שרונה עבר הדני: אם יש גידול בהיקף הפעילות יש צורך - -

תמר זנדברג: ליק"ר?

שרונה עבר הדני: כן.

תמר זנדברג: אה, אוקיי.

שרונה עבר הדני: אז נדרשים משאבים לעניין.

תמר זנדברג: זה מאוד יעזור גם למטופלי הקנאביס הרפואי בארץ שיהיו יותר משאבים ליק"ר.

שרונה עבר הדני: בכל הקשר אפשרי.

שרונה עבר הדני: בעידן של קיצוץ רוחבי, מטבע הדברים תמיד יש חשש לפער בין סיכומים לבין ביצוע.

שרונה עבר הדני: מלבד נושא המשאבים הנושא של תיאומים, נהלים וכן הלאה אנחנו דיי על קו הזינוק מה שנקרא - -

תמר זנדברג: ואתם הגשתם בקשה ל - -

שרונה עבר הדני: להבנתי הנושא הזה סודר.

שרונה עבר הדני: זה סוכם.

תמר זנדברג: הבנתי.

תמר זנדברג: כי זה אנחנו שמענו על הבקשה שלכם לדרישה - -

איתי מלכיאור: עכשיו לא אמרנו שזה גורם מעכב.

תמר זנדברג: עכשיו לא אבל בעבר זה כן היה.

תמר זנדברג: זה סוכם גם מבחינתכם.

שרונה עבר הדני: כאמור, ככל הידוע הדברים סוכמו - -

תמר זנדברג: לכם, משרד הבריאות, לגבי הצעת החוק – פשוט בדיון האחד שהייתי וממה שעקבתי אחרי הצעת החוק יש לכם איזושהי מחלוקת עם המשרד לביטחון פנים לגבי הפיקוח על החוות והסגירה - -

שרונה עבר הדני: כפי שיואל ציין, הנושאים הגיעו לידי הסכמות ובשלב הזה אין לנו יותר הערות להצעת החוק.

שרונה עבר הדני: אנחנו סבורים שחלק מהדברים מיותרים אבל הנושאים שהיו במחלוקת דיי באו על פתרונם.

תמר זנדברג: הבנתי.

תמר זנדברג: אוקיי.

תמר זנדברג: כלומר, מבחינת

תמר זנדברג: כם גם ברגע שהחוק הזה עובר ואתם - -

שרונה עבר הדני: באופן מאוד מאוד פשטני המודל של ייצוא סמים מסוכנים קיים כבר היום ולא צריכים להמציא את כל הגלגל.

שרונה עבר הדני: הדברים מוסדרים באמנה ויש נוהל בנושא הזה ואנחנו עושים רק את ההתאמות הנדרשות.

שרונה עבר הדני: ששוב, בגלל החדשנות בעניין הזה אז אנחנו מבקשים את ההתייחסות של המדינה הקולטת.

שרונה עבר הדני: ואפרופו הנושא הזה – האם נדרשים הסכמים?

שרונה עבר הדני: יציג מבקש ייצוא היתר יבוא של המדינה הקולטת מבחינתנו זה אישור של המדינה הקולטת שהיא מסכימה לזה בסופו של דבר.

שרונה עבר הדני: זה דיי פשוט.

שרונה עבר הדני: לכן אני אומרת, זה באמת לא דורש הסכמים בין-מדינתיים.

שרונה עבר הדני: אנחנו רק רוצים לוודא שהדברים על דעת המדינה הקולטת.

שרונה עבר הדני: זה הכל.

קריאה: הסכמה.

שרונה עבר הדני: כן, רק שאת ההסכמה הזו לא חייבים ברמה של הסכם בין-מדינתי.

שרונה עבר הדני: כאמור, הסכם ייבוא של המדינה הקולטת מהווה אישור שהמדינה הקולטת אכן מאשרת.

תמר זנדברג: כן, אבל זה, אני לא מומחית בתחום, תקנו אותי משרד הכלכלה או מישהו אם אני טועה, אני מניחה שזה דבר כמעט ברור שמי שייצא ייצא לאן שהוא שיסכים לזה אחרת זה לא - -

שרונה עבר הדני: לכל דבר יש הפתעות בחיים.

תמר זנדברג: לא, בסדר, אבל - -

איתי מלכיאור: גם מבחינת המכס זה טיפול בסחורה מושאלת, זה הגיע למדינה וזה חוזר לפה איפה שמאוכסן - -

תמר זנדברג: לא, זה בסדר, אבל זה נכון גם לכל סחורה אחרת שמיוצאת מישראל אני מניחה.

תמר זנדברג: זאת אומרת ברור - -

איתי מלכיאור: כן, אבל זאת סחורה כן מיוחדת - -

תמר זנדברג: אז לכן אני שואלת מה נדרש מעבר לסחורה אחרת, מעבר לתרופה אחרת, מעבר לכל דבר אחר, מה נדרש פה ספציפית.

איתי מלכיאור: מבחינתנו משרד הבריאות צודק.

איתי מלכיאור: אם יש למייבא היתר ייבוא למדינה שלו וליצואן היתר ייצוא מאיתנו אז העסקה - -

תמר זנדברג: אבל במה מותנה היתר הייצוא?

איתי מלכיאור: היתר הייצוא מותנה בעמידה של המבקש בכל התקנות בנהלים המקומיים שהוא, מה שנקרא, in good order במשרד הבריאות ועומד בכל התקנות שלהם.

איתי מלכיאור: בנוסף לזה הוא צריך להציג היתר - -

שרונה עבר הדני: בסופו של דבר זה דיי אינהרנטי לתנאי שאמרנו שזו מדינה שהיא צד לאמנה.

שרונה עבר הדני: האמנה היחידה מחייבת היתרי ייבוא וייצוא לסמים מסוכנים, ולכן ברגע שזה ייצוא למדינה שהיא צד לאמנה מטבע הדברים המייצא חייב אישורים מהמדינה הקולטת והדברים נסגרים.

שרונה עבר הדני: אפשר היה להסתפק במשפט הזה.

שרונה עבר הדני: ורצינו להבהיר גם לעוסקים בתחום שהם חייבים להקפיד בדברים האלה כדי שלא יביאו סחורות למדינה שיש איתה קושי וייעצרו בכניסה.

תמר זנדברג: אוקיי.

תמר זנדברג: נציג המכס.

אהוד אורטל: אני נציג המכס, מנהל תחום מבצעים במטה הסמים של המכס.

אהוד אורטל: אנחנו בעצם אוכפים את ההברחות, יותר נכון, ולצורך הדיון הספציפי הזה אנחנו נצטרך לקבוע נהלים ספציפיים איך לפקח על הייצוא באזור פיקוח שלנו.

אהוד אורטל: לנושא הייצוא עצמו – לצערי, לא בסמכותנו, זה לא אזור פיקוח מכס, זה דווקא חורי אמור להיות.

אהוד אורטל: אני מאמין שההערכות שלנו תהיה דיי זריזה באזורי הפיקוח מכס, בהתאם לנהלים ברגע שיאושר.

תמר זנדברג: מה היא תהיה?

אהוד אורטל: למשל איך להביא את הסחורה לנמל, איך לאכסן אותה אצלנו לפני הייצוא או לייצא אותה מיד.

תמר זנדברג: שזה דברים שאתם תגבשו נהלים, מה תעשו?

אהוד אורטל: בהחלט.

אהוד אורטל: ואם למשל מגיעה מכולה של קנאביס ויש לנו פעילות של כלבנים באזור זה מנטרל את הכלבנים.

אהוד אורטל: גם אם המכולה תצא שבוע אחרי זה הם לא יכולים לעבוד באזור הזה.

אהוד אורטל: אז צריך אזור סטרילי ומחסן מסוים.

אהוד אורטל: אז אלה נהלים שנצטרך לייצר אותם ברגע שהנושא הזה יאושר.

תמר זנדברג: כמה זמן אתם מעריכים שההערכות תיקח מבחינתכם?

אהוד אורטל: האמת שזה פחות תלוי בנו אלא במחסנים שבהם יאחסנו את זה.

אהוד אורטל: כי הם זה מגיע לממן למשל ויש שם מחסן פנוי אז לא צריכה להיות בעיה, אם זה נתב"ג.

תמר זנדברג: אוקיי.

תמר זנדברג: וכמה אתם מעריכים?

תמר זנדברג: זאת אומרת, בדיונים קודמים אמרת שאתם כבר נערכים ואתם כבר עובדים - -

אהוד אורטל: לא אמרתי, זה בטוח, לא אמרתי דבר כזה.

אהוד אורטל: זה נושא של הייצוא, שלייצוא יש ניואנסים אחרים כמו למשל בונדדים להכין וכדומה.

אהוד אורטל: אנחנו למשל נצטרך לפתור את הסוגיה אם וכאשר רנדומאלית רוצים לבדוק את הייצוא איך בודקים את זה, מי בודק את זה, האם משרד הבריאות בודק, אני לא יודע מה זה בפנים, זה יכול להיות צמח סומאק, זה יכול להיות קנאביס, זה יכול להיות באחוז כזה או אחר.

אהוד אורטל: האם המשטרה, האם משרד הבריאות, מי משלם, האם זה היבואן.

אהוד אורטל: מי פותח, האם זה סגר אלקטרוני, האם יש פחת כי זה סוג של תרופה, של בלאי, של השתהות טרם הטיסה.

אהוד אורטל: אלה נהלים שאפשר לסדר אותם, זה לא ברמה מורכבת גדולה מדיי.

אהוד אורטל: מעבר לזה, נושא הייצוא, שוב, לצערי מר חורי שאחראי על הייצוא אמור לתת את הפתרונות על זה.

תמר זנדברג: ו...?

אהוד אורטל: והוא לא נמצא.

תמר זנדברג: אה, אוקיי, אבל עדיין, אתה מייצג - -

אהוד אורטל: אני לא מייצג לא את משרד האוצר ולא את רשות המסים, אלא את המכס, את יחידת הסמים שלנו שזה באזורי הפיקוח שלנו.

אהוד אורטל: דהיינו שהחומר מגיע אלינו.

אהוד אורטל: צר לי.

איתי מלכיאור: אנחנו מדברים עם חורי וגם היק"ר פה נפגש עם חורי וזה בתהליך כרגע.

תמר זנדברג: אוקיי.

תמר זנדברג: כמה זמן?

איתי מלכיאור: תהיה לנו ישיבה חשובה שנצטרך להחליט מה המסלול קודם כל, מי המרשה בעצם, איך מרשים ומשדרים – האם זה משרד הבריאות או אנחנו, מי יכריע את המסלול.

תמר זנדברג: האם זה משרד הבריאות או אתם, משרד הכלכלה?

איתי מלכיאור: משרד הכלכלה, כן.

איתי מלכיאור: לנו יש גורם שמפקח על הייצוא הדו שימושי למשל, כל מה שנקרא dual use, זו יחידה שכבר קיימת ועובדת ומשתפת פעולה עם המכס.

איתי מלכיאור: למשרד הבריאות יש גם יחידה שמטפלת בייצוא של סמים מסוכנים אז - -

תמר זנדברג: אוקיי, ואיפה זה אמור להיות מוכרע, מי הגורם המכריע בשאלה הזאת?

איתי מלכיאור: בין משרדים.

שרונה עבר הדני: אם תהיה מחלוקת זה יעלה להכרעה אבל - -

תמר זנדברג: יעלה להכרעה אצל מי?

שרונה עבר הדני: לא אמורה להיות מחלוקת, זה יותר היבטים טכניים.

איתי מלכיאור: זה טכני לגמרי.

תמר זנדברג: בסדר, טכני לגמרי, אבל איפה, מה - - -

אהוד אורטל: גם היום כשמגיעה תרופה מסוימת, סוג של אנטיביוטיקה או כל תרופה אחרת, להבדיל או להבדיל מנושא הקנאביס לצרכים הרפואיים, אז משרד הבריאות שאמון על הנושא הזה אנחנו בודקים את ההיתרים שהוא נתן, שהכל מתאים.

אהוד אורטל: אם צריך בדיקות מעבדה יש נציגים של הבריאות שגם בודקים את זה.

אהוד אורטל: אני לא רואה שום בעיה להסב את זה לנושא הקנאביס לצרכים רפואיים.

תמר זנדברג: לא, בסדר, אבל עדיין, יש לנו פה משרד הכלכלה ויש משרד הבריאות, מי מהם מפקח על זה?

שרונה עבר הדני: שוב, ככל הידוע זה האחריות והסמכות שלנו אבל אם מישהו רוצה להשתתף אנחנו לא - -

איתי מלכיאור: אנחנו לא הולכים לריב על זה - - - לא מחפשים - -

תמר זנדברג: בנושא של הפיקוח על החוות מה החלטתם בסופו של דבר, מי הסמכות לסגור חווה?

שרונה עבר הדני: תלוי באיזה הקשר.

יואל הדר: תהיה סמכות מקבילה בנושא של אבטחה ומיגון בלבד.

יואל הדר: כל שאר הדברים אנחנו גורם ממליץ, משרד הבריאות - -

תמר זנדברג: הבנתי.

תמר זנדברג: אוקיי.

תמר זנדברג: עוד שאלה, משרד הבריאות, נציגים של היק"ר לא נמצאים פה נכון?

שרונה עבר הדני: לצערי לא.

תמר זנדברג: עלתה סוגיה שהתבקשתי לברר עם המשרד לגבי הנושא של הקשר בין אספקת הקנאביס הרפואי לשוק המקומי לבין ייצוא.

תמר זנדברג: הרי יש לפחות חלק מהמגדלים ומהחוות שמספקות לשוק המקומי הן גם אלה שנרשמות או מבקשות את רישיונות הייצוא.

תמר זנדברג: ויכול להיות שיהיו גם חדשים, אני מניחה, שאולי גם הם ייכנסו לשוק המקומי וכו'.

תמר זנדברג: איך אתם רואים, גם אל מול הרפורמה המתקדמת, גם את השינויים בזנים, באופי החל בבתי המרקחת וכל הדברים האלה בשוק המקומי לבין הייצוא?

תמר זנדברג: כלומר מדובר באותם - - - אנחנו נראה כמו בעגבניות שאחרי זה רואים את העגבניות הטובות והתפוזים הטובים בחוץ ופה ה- - - זה יהיה מופרד?

שרונה עבר הדני: אותם מוצרים.

שרונה עבר הדני: גם חלק מהצעת המחליטים זה שהמוצרים שיאושרו לייצוא הם המוצרים המאושרים על ידי היק"ר שהם המוצרים שמאושרים להפצה ולשימוש מקומי.

תמר זנדברג: ונגיד סתם, חווה, שהיא מגדלת ויש לה אספקה, יהיה לה עכשיו ברפורמה את אותה שרשרת לבתי המרקחת ולבתי המטופלים ומסלול נפרד לייצוא?

שרונה עבר הדני: לא.

תמר זנדברג: אלא?

שרונה עבר הדני: אותה שרשרת ערך רק שבסוף שרשרשת הערך במקום הפצה לבית מרקחת למסירה למטופלים הבית מסחר ילך לייצוא.

תמר זנדברג: זאת אומרת, אותו דבר, זה כמו חפיסת תרופה או כמו תפוז, לצורך העניין, שחלקו הולך לפי שיקולים מסחריים - -

שרונה עבר הדני: לפי השיקולים המסחריים של הנוגעים לדבר, בדיוק כמו בשוק התרופות.

שרונה עבר הדני: אם יהיה כשל שוק אז בוודאי שהמדינה תצטרך לשקול התערבות כלשהי ככל שהיא יכולה להתערב אבל אנחנו לא צריכים כשל שוק בנקודה הזו.

שרונה עבר הדני: זה אותם מוצרים ואותם תנאים, חד משמעית אותם תנאים, והעמדה של משרד הבט"פ זה שכל מה שישתנה זה היקף הפעילות בתחום.

שרונה עבר הדני: ולכן העמדה של בט"פ שצריך להסתכל אחרת על הדברים כי ההיקף יהיה גדול יותר אבל אין - - - זאת אומרת, מבחינת התהליכים אותם תהליכים.

שרונה עבר הדני: אותם תהליכים, אותן - -

תמר זנדברג: כלומר, מה שאת אומרת, החשש של - -

שרונה עבר הדני: תמיד יש חשש מהלא נודע כי עד שלא עשינו אנחנו לא יודעים בוודאות.

שרונה עבר הדני: אבל הערכה שלנו זה שההבדל יהיה, שוב, בהיקף הפעילות.

שרונה עבר הדני: כאשר הפעילות בחלקה, ואולי אפילו ברובה, אנחנו לא יודעים, זה נעלם אחד גדול, תלך לייצוא.

שרונה עבר הדני: אבל שוק מקומי קיים ויש מי שמשתלם לו להפיץ לשוק מקומי.

שרונה עבר הדני: אם יהיה כשל שוק, כאמור, יצטרכו לבחון את הדברים.

איתי מלכיאור: יכול להיות מצב תיאורטי שקורה בענפים במדינות מסוימות שפתאום המחירים - - - ואז היצרנים הישראליים יעדיפו להסית את הכל לייצוא ואז זה באמת סוג של כשל שוק - -

שרונה עבר הדני: יש אפשרות שאז המדינה תצטרך לראות האם ואיך היא יכולה להתערב בעניין הזה.

שרונה עבר הדני: אבל בסופו של דבר זה שוק חופשי, זה כלכלת שוק.

שרונה עבר הדני: זו לא פעילות ממשלתית - -

תמר זנדברג: לא, אני שואלת על הרגולציה של - - - על המסלול לשוק המקומי לעומת המסלול ה- - -

שרונה עבר הדני: הרגולציה כמו בשוק התרופות אותה רגולציה.

שרונה עבר הדני: מה היעד הסופי זו כבר שאלה נפרדת והיא בהרבה מאוד עניין של השיקול של היצרן.

שרונה עבר הדני: היצרנים בסופו של דבר הם פועלים משיקולים כלכליים.

שרונה עבר הדני: גם אם יש להם שיקולים נוספים, לגיטימי לחלוטין, הם פועלים משיקולים כלכליים.

תמר זנדברג: לא, לא, לא, זה ברור, אני שואלת מבחינת אם וכאשר הם יצטרכו לעמוד בדרישות שתטיל עליהם הרגולציה.

תמר זנדברג: אם יש דרישות נפרדות למסלול ייצוא אז מה זה יטיל עליהם.

שרונה עבר הדני: זה משרד הכלכלה עוד יגיד לנו שוב ושוב – אסור לעשות דרישות שונות לבפנים ולבחוץ, אנחנו לא עושים דרישות שונות.

תמר זנדברג: הבנתי.

תמר זנדברג: אוקיי.

תמר זנדברג: מרגע שתעבור הצעת המחליטים מה עוד היא תצריך מבחינת הערכות לפני שאותם בעלי - - - כמה זמן אתם מעריכים המסלול הזה של קבלת רישיון וכל הדברים האלה?

שרונה עבר הדני: להערכתי בתקופה הקרובה יסגרו את הפינות של הנהלים.

שרונה עבר הדני: כאמור, זה לא - - - לפחות בהיקפים הקטנים שכרגע אפשריים וככל שזה יגדל, לדוגמה הסוגיה שעלתה כאן שיש לנו צורך באזורי אחסון מאוד גדולים.

שרונה עבר הדני: תיאורטית זה יכול לרוץ דיי מהר, זאת אומרת תוך מספר שבועות יסגרו את כל הנהלים.

תמר זנדברג: שזה נהלים בעיקר של המכס ודברים מהסוג הזה.

שרונה עבר הדני: שוב- -

תמר זנדברג: מבחינתכם, להגשת הרישיון.

שרונה עבר הדני: רק כדוגמה נמצאת כאן נציגת החקלאות – יש הבדל במסלול אם זה ייצוא של תפרחות או שמן.

שרונה עבר הדני: כי במקרה של תפרחות זה חומר אורגני שחייב גם בהיתרים ממשרד החקלאות.

שרונה עבר הדני: יש רגולציה שלמה שלנו ובין-לאומית לנושא של ייצוא חקלאי, חומר צמחי.

שרונה עבר הדני: אם זה שמן זה בעצם החקלאות יוצאת החוצה מהתמונה, בכלל לא נוגע להיתרים הנדרשים לייצוא, אנחנו רק במסלול הזה.

שרונה עבר הדני: אז שוב, זה עניין של - - - בדיוק כמו שייצרנו לכל דבר אחר גם כאן אנחנו מנסים לייצר מפת דרכים ברורה שיהיה ברור לכל אחד איך צריך לפעול.

תמר זנדברג: הצעת המחליטים כרגע לא דורשת חקיקה נוספת, היא לא דורשת משהו כזה, זה רק ההערכות ברמת הנהלים הזאת.

תמר זנדברג: וכמה זמן- -

יואל הדר: ברגע שהחוק ייכנס לתוקף, אני חוזר על הדברים, אז מבחינתנו אפשר לאפשר הייצוא, ברגע שהמחליטים תעבור.

תמר זנדברג: וכמה זמן אתם מעריכים עד שהמחליטים תעבור ומרגע שהיא תעבור עד שבפועל ממש נראה את הרישיונות נחתמים?

יואל הדר: הרישיונות אני יודע אבל הייצוא עצמו, בפועל הייצוא - -

תמר זנדברג: אתם מסיימים את העבודה שלכם בהעברת הצעת המחליטים, המשרד לביטחון פנים?

יואל הדר: לא.

יואל הדר: קודם שיהיה חוק, החוק - -

תמר זנדברג: אמרת שהחוק הוא תנאי ל- -

יואל הדר: החוק יהיה תחילה.

יואל הדר: מבחינתנו המחליטים, התחילה של הייצוא בפועל, לא מדבר על חתימה ראשונית על הניירת, - - - ברגע שהתחילה של החוק תיכנס לתוקף.

תמר זנדברג: שמתי התחילה שלו?

יואל הדר: אתמול ביקשנו שמונה חודשים, נראה מה - -

תמר זנדברג: כלומר, כל הדבר הזה רק יתחיל בעוד שמונה חודשים.

יואל הדר: יש הרבה דברים שאפשר לעשות בינתיים.

יואל הדר: אפשר לחתום על חוזים מהסוג הזה כי זה כבר - - - גם המכס עוד לא אמר שהוא מוכן - -

תמר זנדברג: לא, אז לכן אני שואלת כמה זמן.

יואל הדר: יהיה לו זמן הערכות וכולנו - -

איתי מלכיאור: צריך להקים חווה, צריך - -

תמר זנדברג: חלק מהחוות קיימות.

אהוד אורטל: אני אומר את זה - - - ולו רק בשביל הפרוטוקול כי שאול יועץ מנכ"ל האוצר כותב:

אהוד אורטל: תמסור בקשה - - - קודם כל מתנצל על זה שהוא לא הצליח להגיע, אנחנו מעוניינים להעביר את הצעת המחליטים לגבי הייצוא יחד עם השלמת החקיקה למתן סמכויות למשטרה.

אהוד אורטל: מבחינתו, שבועות בודדים על להפעלה של הנוהל אצלנו.

תמר זנדברג: אוקיי אז זה - - - אבל יש לנו פה מידע חדש וזה שבכל חוק שעובר כאן בכנסת יש סעיף תחילה, מתי הוא מתחיל, מתי הוא נכנס לתוקף.

תמר זנדברג: אז מה שאתה אומר זה שאתמול סיכמתם על סעיף תחילה.

יואל הדר: לא סיכמנו.

יואל הדר: הצפנו את מה שאנחנו מבקשים כדי שנוכל להיערך.

תמר זנדברג: הבנתי.

תמר זנדברג: הצפתם סעיף תחילה של שמונה חודשים ולאן זה הולך?

תמר זנדברג: מה אתם משרד הבריאות מבקשים בסעיף תחילה של החוק?

שרונה עבר הדני: לא ביקשנו כלום.

תמר זנדברג: מקובל עליכם שמונה חודשים?

שרונה עבר הדני: אנחנו לא ביקשנו כלום - -

תמר זנדברג: אני שואלת, מקובל עליכם?

שרונה עבר הדני: לא הבענו עמדה בנושא סעיף התחילה, העמדה שלנו רק התייחסה להוראת המעבר שביקשה להדגיש שכל עוד לא נקבע אחרת הנהלים הקיימים ושפורסמו ימשיכו לחול.

שרונה עבר הדני: זו הייתה הבקשה היחידה.

תמר זנדברג: אוקיי, אז בוא נניח שתתקבל בקשתכם או תקוצר מעט אולי, לא יודעת, או תוארך או תוארך הרבה, או תוארך בשמונה שנים, הכל יכול להיות - -

יואל הדר: אנחנו בעד הייצוא, שלא תחשבי שאנחנו נגד זה.

תמר זנדברג: כן, ברור, בוודאי.

איתי מלכיאור: אני בעד שזה ייצא מישראל, שזה לא יישאר פה.

יואל הדר: לא, לא - - - השר אמר שהוא בעד הייצוא ולכן אנחנו בעד הייצוא.

יואל הדר: אנחנו מקבלים את הנושא של המשילות, כששר מחליט אנחנו הולכים בעקבות עמדתו של השר.

תמר זנדברג: ברור.

תמר זנדברג: מה קורה בזמן עד שסעיף התחולה הזה מתחיל, במהלך השמונה חודשים, מה אפשר לעשות?

יואל הדר: כל הגופים יכולים להיערך לזה.

יואל הדר: אמרתי, המכס יכול להיערך, כל מי שעוד לא סיים את מה - - - אפשר לחתום על חוזים, זה לא - -

תמר זנדברג: זהו, כלומר- -

חגית ויינשטוק: אנחנו מוצבים בפורום ומאוד מעורבים בנושא הקנאביס הרפואי.

חגית ויינשטוק: אני מייצגת כ-30 פרויקטים במדינת ישראל של קנאביס רפואי, של חוות וכו', מיזמים בארץ ובעולם.

חגית ויינשטוק: אנחנו מייצגים חברות גרמניות, חברות קנדיות ובערך את כל העולם.

תמר זנדברג: אוקיי, זאת אומרת אתם מייצגים משקיעים זרים שבאים לכאן ורוצים לחתום על - -

חגית ויינשטוק: וגם חוות קיימות, פרויקטים קיימים.

תמר זנדברג: בארץ, ישראלים?

חגית ויינשטוק: כן.

חגית ויינשטוק: השאלה היא, שאתה אומר להיערך, יואל, השאלה היא אם ההיערכות היא היערכות אמיתית לקראת הסעיף תחילה שמדבר על שמונה חודשים שאנחנו יודעים שזה לא שמונה חודשים וזה גם משהו.

חגית ויינשטוק: השאלה שאתה אומר האם אנחנו נערכים לחוזים.

חגית ויינשטוק: כלומר, אנחנו מוצבים במקום שיש פה, נאמר, 40-30 חוות בסופו של יום שצריכות עכשיו ללכת ולהיערך בצורה מסוימת או שההיערכות היא היערכות של המכס, של משרד הכלכלה, של משרד החקלאות.

חגית ויינשטוק: כמו שמשרד לביטחון הפנים היום לא נותן לנו אפשרות שמשקיעים זרים ייכנסו פה למדינת ישראל, ואנחנו עומדים עם ההחלטה הזאת יותר משנה וחצי, משרד הבריאות עומד קצת בעיניים פעורות אל מול השאלה שלנו איך אנחנו מכניסים לפה משקיעים זרים.

חגית ויינשטוק: אז כל הנושא של ההיערכות, יפה שאנחנו אומרים את זה, אבל בואו נהיה ספציפיים.

חגית ויינשטוק: אם יש כבר חוק, יש חקיקה ומשרד האוצר אומר שתוך כמה שבועות אנחנו כבר יכולים להיערך – בוא נהיה קצת ברורים, האם מה שאתה אומר לגבי אותם שמונה חודשים זה אומר בואו תעשו את החוזים כי בעוד שמונה חודשים, עשרה חודשים אתם תוכלו לייצא או שתעשו את החוזים ברמה כזו או אחרת כי אני לא יודע מה לומר.

חגית ויינשטוק: האם סעיף התחילה יחול או לא יחול והאם החוזים הם חוזים בין-לאומיים כבר שנערכים לייצוא או לא נערכים לייצוא.

חגית ויינשטוק: גם מהבחינה הפורמלית של משרדי הממשלה.

יואל הדר: אני לא נכנס לפן המסחרי שלכם.

יואל הדר: זה עניין שלכם מה שאתם צריכים לעשות גם מול היק"ר.

חגית ויינשטוק: היק"ר מצוין, מה הבעיה עם היק"ר.

יואל הדר: מה שאתם צריכים לעשות מול היק"ר - - - צריכים לאשר רישיונות גם כן, אני לא יודע מי זה אתם, אבל הם צריכים לאפשר לתת את הרישיון.

יואל הדר: מבחינתנו יש לנו כמה פקטורים שבשביל זה אנחנו נמצאים בתוך התהליך הזה.

יואל הדר: אחד מהם זה נושא שהמשטרה תיתן אישור למיגון ואבטחה - - - שיהיה לה כוח אדם אז היא תוכל לתת אישורים אחרי שהחוק ייכנס לתוקף.

יואל הדר: ו-ב' היא צריכה לתת המלצות לגבי הנושא הזה של המשקיעים למיניהם, שהאנשים האלה הם בהחלט אנשים שעומדים ברף המשטרתי מבחינת הרישום הפלילי ודברים מהסוג הזה.

יואל הדר: לכן אני אומר שמבחינתנו ברגע שאנחנו סגרנו את החוק והצעת המחליטים כל שאר הדברים הם לא בשליטה שלנו.

יואל הדר: אנחנו אומרים שזה מבחינתנו הגו שלנו לאישורים שאנחנו צריכים לתת.

יואל הדר: מה שאתם צריכים לעשות אנחנו לא מעורים בזה.

יואל הדר: אם את צריכה להביא משקיעים זרים, לעניין אותם, כל הפעילות המסחרית זה לא אצלנו בכלל.

חגית ויינשטוק: אין בעיה, אבל גם הפעילות בארץ – משקיעים זרים יכולים היום להיכנס למדינת ישראל?

יואל הדר: מה זה להיכנס?

יואל הדר: אני לא מבין מה - -

חגית ויינשטוק: להשקיע במדינת ישראל, משקיעים יכולים להשקיע?

יואל הדר: אני לא יודע - -

תמר זנדברג: המשקיעים שאתם מייצגים חתמו על חוזים?

חגית ויינשטוק: חתמו על חוזים ולא מאפשרים להם מעל לשנתיים להעביר מניות במדינת ישראל.

תמר זנדברג: מה זאת אומרת להעביר מניות?

חגית ויינשטוק: להיכנס לתחום הקנאביס במדינת ישראל, כמו כל תחום במדינה שיש השקעות זרות בקנאביס רפואי אין אפשרות להכניס משקיעים זרים למדינת ישראל.

חגית ויינשטוק: למה?

חגית ויינשטוק: כי לא יצא נוהל.

חגית ויינשטוק: אז זה החוק, זה מה שאתה אומר, האם להיערך לזה או לא להיערך לזה?

תמר זנדברג: זה לא עניין של המשרד לביטחון פנים, יש לו את העניין שלו.

תמר זנדברג: משרד הכלכלה שאתם - - - משרד האוצר שלא נמצא פה אז חבל מאוד, משקיעים זרים שרוצים לחתום על חוזה השקעה עם בעל חווה, משקיע - -

חגית ויינשטוק: כי אין לו את הכסף להקים חווה ברפורמה שהם יצרו.

תמר זנדברג: ברור.

קריאה: - - -

חגית ויינשטוק: מעולה, אין לי בעיה איתה, רק שצריך כסף בשביל להקים חווה בתנאי - - -, בתנאי GMP, בתנאים כאלה ואחרים צריך כסף.

תמר זנדברג: ברור.

תמר זנדברג: אז רוצה משקיע לחתום על חוזה השקעה ולהעביר את הכסף.

איתי מלכיאור: אז כמו כל עוסק בתחום - -

תמר זנדברג: באיזה תחום?

איתי מלכיאור: בתחום הקנאביס, כל הסיפור של הקנאביס, בין אם הוא משקיע, בין אם הוא עובד שעובד בקטיף, בהשקיה, באריזה או בדחיסת כדורים או מיצוי שמן – כל עוסק מקבל רישוי מהיק"ר, היק"ר מקבל את המלצת המשטרה לגבי כל אחד - - - כיום מה שהכנסנו בחוק הזה – דין משקיע זר בדיוק כמו דין משקיע מקומי כמו דין פועל בחווה מבחינת לעבור תהליך שהוא מובנה, מוסדר וידוע.

חגית ויינשטוק: עכשיו, תמר, מה קדם למה?

חגית ויינשטוק: הביצה או התרנגולת?

חגית ויינשטוק: אנחנו נחכה לחוק, המשקיעים יחכו עם הכסף, החוות לא יקומו – למה?

חגית ויינשטוק: כי צריכים את הכסף.

חגית ויינשטוק: אז הם לא יכולים.

חגית ויינשטוק: אז שרונה מאוד רוצה לתת את האישורים לאותם משקיעים זרים והיא פונה למשטרה והמשטרה אומרת, חברים, אין לי שום נוהל, אני לא יודעת איך לתת אישור למשקיע זר.

חגית ויינשטוק: אז בואו תפתרו לי פה את הבעיה.

חגית ויינשטוק: ודרך אגב, אני חושבת שהסיבה שאנחנו כאן שזה יפה שיש חוק, אבל בינתיים הרכבת הזאת צריכה לנסוע כדי להיות מוכנים לייצוא.

חגית ויינשטוק: אז זה יפה שאתם אומרים החוות האלה צריכות לקום על פי תקנים של כמעט בין 10 ל-20 מיליון שקל חווה.

חגית ויינשטוק: אתה הבאת לחקלאי את ההזדמנות לפתח סוף סוף בחקלאות ראויה כזה דבר.

חגית ויינשטוק: לאחר ממש - - - הוא מצא משקיעים, עשה את כל הדרך, הביא את האנשים, הביא את הכל, מה שהוא רוצה זה להביא את אותו משקיע מחו"ל שישקיע.

חגית ויינשטוק: אבל המשטרה אומרת – אין לי נוהל, אין לי דרך לאשר את אותו משקיע.

חגית ויינשטוק: מה עושים?

חגית ויינשטוק: מי אמור לענות לי?

איתי מלכיאור: זה עכשיו מה שבחקיקה הזאת.

איתי מלכיאור: החקיקה מסדירה את זה.

איתי מלכיאור: המשקיע הזר מעמדו יהיה בדיוק כמו משקיע ישראלי.

איתי מלכיאור: אני חושב שלמשטרה יש תקופה טיפה יותר ארוכה לבצע את הבדיקה ולתת את התשובה אבל - -

חגית ויינשטוק: אין בעיה.

חגית ויינשטוק: אז אני יכולה היום להגיש בקשה למשקיע זר לבדיקה?

איתי מלכיאור: זה שאלה ליק"ר ולמשטרה מתי התחולה.

איתי מלכיאור: זה התחולה פה בעצם.

חגית ויינשטוק: אז המשטרה יכולה לענות לנו?

תמר זנדברג: שרונה, מה קורה בחוק הזה מבחינת משקיע זר?

שרונה עבר הדני: לפני או אחרי החוק?

שרונה עבר הדני: החלטת הממשלה 1587 מחייבת אותנו, את היק"ר, לפני מתן רישיונות לבדוק ולקבל המלצת משטרת ישראל לגבי העוסקים.

שרונה עבר הדני: לגבי עוסקים ישראלים אין קושי – בודקים, משטרת ישראל משיבה לנו, אחרי שאנחנו מקבלים את ההמלצה של משטרת ישראל אנחנו יכולים להתקדם.

שרונה עבר הדני: כאשר העוסק המדובר הוא עוסק זר אין שום סיבה לתת - - - החלטת הממשלה לא פוטרת אותנו מהבחינה שלהם ואין שום סיבה לקבוע קריטריון מקל לעוסקים זרים על עוסקים מקומיים.

שרונה עבר הדני: אנחנו פונים למשטרת ישראל וכאן מתעורר הקושי של הבדיקה של העוסקים הזרים.

שרונה עבר הדני: כהבנתי, עם או בלי הצעת החוק, הצעת החוק מעגנת את זה, נעשתה עבודת מטה משמעותית במשטרת ישראל ובמשרד לבט"פ כדי לייצר מנגנון של בדיקת עוסקים זרים.

שרונה עבר הדני: וכולי תקווה שתוך זמן קצר הוא יתחיל להיות מיושם.

שרונה עבר הדני: בוודאי אם החוק נכנס לתוקף הוא מטיל חובה בנושא הזה.

שרונה עבר הדני: אבל בסופו של דבר הבעיה היא בעיה של מציאות, איך עושים את זה.

שרונה עבר הדני: ועבודה המטה שנעשתה - -

תמר זנדברג: בסדר, בסוף כל דבר מתגלגל לאיך עושים.

שרונה עבר הדני: עבודת המטה, כידיעתי, אני לא הייתי שותפה לה, זה לא עולם התוכן שלנו, היא נעשתה והיא נעשתה בצורה מעמיקה ורצינית.

שרונה עבר הדני: ובסופו של דבר המטרה שלה היא אחת – ליצור את אותו סטנדרט לעוסק ישראלי ולעוסק זר.

שרונה עבר הדני: שיש לנו איזושהי רמה של ודאות שמי שנכנס לתחום מה שנקרא, לא בעייתי.

תמר זנדברג: המשקיע הזר שמחכה, רוצה, חתם על חוזה מותנה, כמו שנאמר כאן, מותנה רגולציה עם חווה ישראלית.

תמר זנדברג: הכסף ממתין לעבור לחשבון הבנק של החברה כדי שהיא תוכל להשתמש בו לצורך בניית המפעל, החווה וכל מה שהיא צריכה.

תמר זנדברג: מתי הוא יוכל - - - ועכשיו אתם אומרים בעצם בחוק החדש הסדרנו שאותה בדיקה שתעבור על משקיע ישראלי תעבור על משקיע זר.

שרונה עבר הדני: גם היום היא נדרשת.

תמר זנדברג: אבל היום אין נוהל, אין איך לבצע אותו.

יואל הדר: אבל היום אין ייצוא.

יואל הדר: גם לגידול מקומי צריך - -

תמר זנדברג: על מנת שיהיה ייצוא צריך קודם את החווה שתגדל את הצמח שיפיק את החומר שייוצא.

יואל הדר: אבל לא חייבים משקיעים זרים בשביל זה.

קריאה: זה עניין שלהם.

יואל הדר: לא חייבים משקיעים, לא חייבים.

תמר זנדברג: למה?

תמר זנדברג: לא הבנתי, למה לא חייבים, מי אמר, אולי חייבים?

תמר זנדברג: מה זה תחום העיסוק של המשרד לביטחון פנים, הכלכלה?

יואל הדר: נגיד מישהו ישראלי היה יכול להשקיע.

תמר זנדברג: נניח.

תמר זנדברג: אבל המציאות היא שיש משקיעים זרים.

תמר זנדברג: אולי חייבים?

תמר זנדברג: אולי התחום הכלכלי, הענף, לא חייבים משפטית, אבל אולי כלכלית חייבים.

יואל הדר: יכול להיות - -

תמר זנדברג: אז עכשיו אומרים לך שהתחום תקוע.

תמר זנדברג: כלכלה זה לא תחום האחריות שלך וזה לא אמור להיות, זה בסדר.

תמר זנדברג: אבל מה זה לא חייבים משקיעים זרים?

תמר זנדברג: אומרים לך שכן חייבים כנראה משקיעים זרים כי זה העולם הכלכלי הזה.

יואל הדר: אז בואי אני אנסה להסביר לך, לדעתי, למרות שאני לא מבין שום דבר בתחום הזה - -

תמר זנדברג: לא אמרתי שאתה לא מבין, זה לא תחום האחריות שלך, זה לא המנדט שלך, אולי אתה מבין.

יואל הדר: יש שתי חוות והיום יש בתוך השוק המקומי כבר בבתי מרקחת שיווק של המוצרים.

יואל הדר: זאת אומרת, שהתחום הזה הוא לא תחום שנעצר - -

תמר זנדברג: אנחנו יודעים את זה.

יואל הדר: - - ולכן לא חייבים בהכרח משקיעים זרים כי יש את האפשרות הזאת.

יואל הדר: יש את האפשרות לשוק המקומי, אפשר גם בלי משקיעים זרים, זה מה שאני מנסה להגיד.

תמר זנדברג: זו אמירה לא רלוונטית, סליחה.

תמר זנדברג: יש פה - -

חגית ויינשטוק: מותר לי לתת את הדוגמה שלכם פה?

חגית ויינשטוק: או שאני מנועה?

יואל הדר: אבל לא שאנחנו עוצרים את המשקיעים הזרים.

יואל הדר: את רוצה תשובה לגבי הנושא הזה, המשטרה היא תסביר לגבי הנושא של בדיקה של משקיעים זרים - - -

תמר זנדברג: כן, משטרה.

אמיר ליפשיץ: שלום, אני היועץ המשפטי של האגף לתכנון במשטרה.

אמיר ליפשיץ: בימים האלו הגורמים המקצועיים באגף החקירות והמודיעין מגבשים את התהליך לבדיקה של משקיעים זרים.

אמיר ליפשיץ: עד היום לא נדרשנו לנושא הזה.

אמיר ליפשיץ: בימים האלה זה מגובש בהליך מזורז.

אמיר ליפשיץ: אני לא יודע אם זה בהליך מזורז – בימים האלו זה מתבצע.

אמיר ליפשיץ: ובעצם יש בפנינו כמה חסמים.

אמיר ליפשיץ: קודם כל, אמר את זה יואל ואמר את זה בצורה מסודרת – זה לא שיש ייצוא, היום העיסוק בכל התחום לטובת ייצוא מצריך גם החלטת ממשלה וגם תיקון של חקיקה שנותן לנו את הסמכויות.

אמיר ליפשיץ: יותר מזה, גם המשאבים שאנחנו דרשנו למימוש המהלך הזה לצורך בדיקות של אותם משקיעים זרים אנחנו עוד לא קיבלנו בפועל את אותם משאבים.

אמיר ליפשיץ: אנחנו אמורים לקבל אותם בתחילת 2019 ומבחינתנו אנחנו - -

תמר זנדברג: איזה משאבים?

אמיר ליפשיץ: אנשים, כוח אדם.

תמר זנדברג: שמה יעשו?

תמר זנדברג: מה הבדיקה?

אמיר ליפשיץ: כוח אדם שיעשו את הבדיקות בפועל.

תמר זנדברג: איזה בדיקה?

תמר זנדברג: איזה סוג של בדיקה אתם עושים למשקיע זר?

אמיר ליפשיץ: אני לא אכנס לכל התהליך ספציפית כי אמרתי לך הוא אפילו עדיין לא מגובש.

אמיר ליפשיץ: אבל התהליך הוא - -

תמר זנדברג: לא, מה זאת אומרת?

תמר זנדברג: נאמר כאן שזאת אותה בדיקה למשקיע ישראלי.

תמר זנדברג: איזה בדיקה עובד משקיע ישראלי?

איתי מלכיאור: משקיע זר צריך להגיש - - - משקיע ישראלי יש להם את כל המידע לגביו - -

תמר זנדברג: איזה מידע יש להם?

איתי מלכיאור: המשטרה יודעת הרבה דברים עלינו.

תמר זנדברג: מה זאת אומרת?

תמר זנדברג: מה המשטרה יודעת עליי?

תמר זנדברג: אני אזרחית, מעולם לא נחקרתי במשטרה, מעולם לא נעצרתי, מה המשטרה יודעת עליי?

אמיר ליפשיץ: לבדוק שאנחנו לא יודעים.

תמר זנדברג: אז בסדר, נו, אבל חבר'ה - - -

אמיר ליפשיץ: אז אם אנחנו לא יודעים אז זה סימן חיובי.

אמיר ליפשיץ: אבל אם אנחנו יודעים אז יש לנו בעיה.

אמיר ליפשיץ: אז צריך לבדוק מה מידת הבעיה שלנו בתחום.

תמר זנדברג: מה הדברים שצריך?

תמר זנדברג: זה תיק עבר פלילי ?

תמר זנדברג: לישראלי - -

אמיר ליפשיץ: אבל גם במשקיע זר אם מדובר לדוגמה בחברה אז אנחנו נצטרך לעשות פעולות בארץ ובחוץ-לארץ כדי לבדוק מה הרקע שמגבש את אותה מסוכנות פלילית לגבי אותה חברה.

שרונה עבר הדני: ככל שקיימת.

אמיר ליפשיץ: ככל שיש, בתקווה שאין כלום, ואז נוכל לענות תשובה חיובית או אפילו לא לבדוק ולהצהיר שאין לנו מניעה.

תמר זנדברג: בסדר, זה אותו דבר כמו בישראל פשוט הדרך להשיג את זה היא - -

אמיר ליפשיץ: המנגנון הוא מנגנון של בדיקת מסוכנות פלילית.

אמיר ליפשיץ: בסופו של דבר אנחנו בודקים מסוכנות פלילית הכלים הפליליים ובכלים המודיעיניים.

אמיר ליפשיץ: אלה שני הכלים שיש למשטרה כדי להעריך את מידת המסוכנות הפלילית.

אמיר ליפשיץ: בימים האלה מכוון שנושא המשקיעים הזרים הוא חדש לנו - -

חגית ויינשטוק: הוא חדש לכם?

אמיר ליפשיץ: בתחום הזה.

חגית ויינשטוק: כי הוא עבר אליכם לפני שנה וחצי.

חגית ויינשטוק: לא, רק לתת לך פשוט הגדרה כי אנחנו פנינו למשטרה לפני שנה וחצי גם דרך היק"ר וגם לא דרך היק"ר.

חגית ויינשטוק: אז זה לא חדש לכם.

חגית ויינשטוק: אם רק בימים האלו מתבצעת בדיקה אני חושבת שמישהו פה צריך לתת את הדעת על זה.

חגית ויינשטוק: כי לא הגיוני שאנחנו שנה וחצי רצים אחריכם למשקיעים, והשוק כן, הוא נותן פה מונופול לשתי חוות שקיימות.

חגית ויינשטוק: ואנחנו חושבים שהחוות האחרות, גם הידע שאנחנו נצטרך להביא מחו"ל הוא ידע של אנשים שמתעסקים בתחום הזה ברמה הכי גבוהה בעולם ואנחנו מנסים להביא את הידע הזה לישראל ואתם עוצרים אותנו.

חגית ויינשטוק: למה?

חגית ויינשטוק: כי יש לכם בדיקות.

חגית ויינשטוק: ואני אומר לך יותר מזה, אני מצהירה כאן, יש לנו עתירה בימים אלה שמוגשת לבית המשפט בצורה הכי ברורה על ההשתהות ועל הנזק הכלכלי שאתם גורמים למדינת ישראל כתוצאה מאי הבדיקה.

חגית ויינשטוק: אני מאוד מקווה שמה שאתה אומר היום ומצהיר לפרוטוקול שבאמת בימים אלה מגובשת אותה חוות דעת שאמורה להיות מוגשת תוך זמן מסוים באמת יקרה.

חגית ויינשטוק: ועצוב לכולנו לשמוע שאחרי שנה ושמונה חודשים של פנייה, ואני מצהירה את זה, שנה ושמונה חודשים שאנחנו מנסים לפנות בנושא משקיעים זרים, אולי אפילו יותר, אתה אומר שזה חדש לנו.

חגית ויינשטוק: וזה מה שהכי חורה פה בשיחה.

חגית ויינשטוק: כי אני חושבת שגם היועצת המשפטית של משרד הבריאות וגם היועץ המשפטי של משרד הפנים שיושבים פה, התמודדו איתי באופן אישי על הסוגיה הזאת כבר לפני יותר משנה וחצי.

אמיר ליפשיץ: אני חוזר על עמדתי.

אמיר ליפשיץ: כל מה שאני יכול להגיד זה אך ורק לגבי האחריות המשטרתית לבחינת המסוכנות הפלילית בתחום.

אמיר ליפשיץ: כל הנושא, המשאבים בנושא הזה טרם התקבל, אמור להתקבל בינואר הקרוב בשנת 2019.

אמיר ליפשיץ: אנחנו מתקדמים כאילו המשאבים יוקצו לנו.

אמיר ליפשיץ: זאת אומרת, נקודת המוצא שלנו שאנחנו מתחילים, פועלים בתחום, וברגע שיתקבלו המשאבים בפועל אנחנו נעשה את המקסימום האפשרי כדי לגייס את אותם אנשים, להכשיר את אותם אנשים ובמקביל אנחנו גם נבצע ויסותים של כוח אדם כדי לעמוד במשימה באותו תחום.

אמיר ליפשיץ: המשימות של המשטרה לשמירה על ביטחון הנפש והרכוש היא לא רק באותה בדיקה של משקיעים זרים.

אמיר ליפשיץ: יש עוד אלמנטים.

אמיר ליפשיץ: כל הנושא של הפיקוח הוא נושא שהוא לא קיים, הוא מוסדר בחקיקה.

אמיר ליפשיץ: גם הנושא של הבדיקה של אותם משקיעים זרים זה תהליך שהיום מגובש בהליך החקיקה שהחקיקה היא עוד לא בתוקף.

אמיר ליפשיץ: זאת אומרת, היום הבסיס החוקי שלנו בכלל לביצוע פעילות הוא לא מובן מאליו.

אמיר ליפשיץ: עם יציאת החוק וכניסתו לתוקף זה יהיה ברור שזו תפקידה של המשטרה ויש לה את הסמכות לבצע את זה.

אמיר ליפשיץ: ולצד זה יתקבלו גם המשאבים למימוש אותה אחריות.

חגית ויינשטוק: אין קשר לחקיקה.

חגית ויינשטוק: ברגע שאדם, משקיע זר מגיע למדינת ישראל - -

אמיר ליפשיץ: אני לא מתנצח איתך.

חגית ויינשטוק: אני לא מתנצחת איתך.

חגית ויינשטוק: אבל משקיע זר שמגיע בכל דרך למדינת ישראל יש דרך של בדיקה.

חגית ויינשטוק: כלומר, יש את חוק הלבנת הון, יש את חוק עידוד, יש המון דברים.

חגית ויינשטוק: יש לכם כלים נפלאים לעשות את זה לא בתחום הקנאביס.

חגית ויינשטוק: אתם יכולים, פשוט מאוד, אין שום קשר לחקיקה, אין שום קשר לייצוא – גם בשוק המקומי, יש פה חברות ענק עם ידע מדהים שמביאות פה לתוך השוק ואנחנו צריכים לחבק אותן שהן בכלל מסתכלות עלינו.

חגית ויינשטוק: יש לנו את דנמרק, יש לנו את כל אירופה שמתמודדת מולנו כרגע.

חגית ויינשטוק: אנחנו לא מבקשים מכם ייצוא, הם אומרים שלא מעניין הייצוא, יהיה עוד שנה זה גם בסדר, אנחנו לא מוכנים.

חגית ויינשטוק: כל מה שאנחנו מבקשים ממדינת ישראל זה שתיתן לנו להיכנס.

חגית ויינשטוק: אבל עוד מעלתנו, מדינת ישראל, לא תיתן להם להיכנס.

חגית ויינשטוק: ולמה לא תיתן להם להיכנס?

חגית ויינשטוק: כי כנראה הם לא מוכנים עדיין בנושא המשקיע כי מר ליפשיץ לא קיבל עדיין משאבים.

חגית ויינשטוק: אין שום קשר בין ייצוא לחקיקה - -

אמיר ליפשיץ: עם כל הכבוד לציניות הזו של מר ליפשיץ אני לא מייצג את עצמי פה.

חגית ויינשטוק: אתה מייצג את המשטרה.

אמיר ליפשיץ: אני מייצג את המשטרה, בהחלט.

אמיר ליפשיץ: והתחום שלנו הוא לא למשקיעים זרים, זו לא האחריות הפרטית שלי או של משטרת ישראל נושא המשקיעים הזרים.

אמיר ליפשיץ: ואת זה אני אומר באותה נשימה שחלילה שלא ישתמע כאילו יש כוונה שלנו לסכל איזשהו מהלך או לעכב איזשהו מהלך שקשור לאיזשהו משקיע או זר או מקומי.

אמיר ליפשיץ: יחד עם זאת, יש פה תהליך משולב של כל משרדי הממשלה שאין ספק שהקטר המוביל את התהליך הוא נושא הייצוא.

אמיר ליפשיץ: אנחנו לא יכולים להיתמם ולהגיד בוא נשאיר את שאלת הייצוא בצד והמשקיע הזר הוא רוצה להשקיע לשוק המקומי.

חגית ויינשטוק: מה הקשר?

אמיר ליפשיץ: אני אומר.

אמיר ליפשיץ: אחריותנו בסופו של דבר הוא לגבש תהליך סדור כדי לצמצם למינימום האפשרי את המסוכנות הפלילית האפשרית או לפחות לתת הערכה סבירה מצידנו להעדר מסוכנות פלילית מבחינתנו ולתת את חוות הדעת הזו לגורמים המוסמכים.

אמיר ליפשיץ: נכון לעכשיו את אומרת שזה לא קשור בעניין של משאבים אבל כמו שהליכים אחרים כמו שידעת יפה לציין בתחומים אחרים שאנחנו יודעים לתת מענה גם ברמת המשאבים כדי לממש את המשימה אז גם בתחום הזה.

אמיר ליפשיץ: משרד האוצר ניאות להגיע להסכמות איתנו.

אמיר ליפשיץ: המשאבים יוקצו, אנחנו נערכים לאותה משימה, אנחנו נגייס את האנשים, אנחנו נכשיר אותם, אנחנו נבצע את המשימה כמו שצריך.

אמיר ליפשיץ: כאשר במקביל הכוחות הקיימים כבר מבצעים תהליכים במקביל כמו כתיבת נהלים, כמו בדיקת ההערכות של גופי המטה.

אמיר ליפשיץ: מדובר פה בתהליך שהוא סדור, מתקדם.

אמיר ליפשיץ: וכל נושא המשקיעים הזרים כאילו אנחנו אלו שתוקעים את התהליך אני חושב שזו הצגה מאוד לא נכונה של הדברים שהיא חוטאת לנושא.

תמר זנדברג: מתי ואיך משקיע זר יוכל לקבל את אותו אישור ולהעביר את הכסף לחווה פרטית כדי שהיא תוכל לפתח את עצמה ולהגיע למצב שבעוד שמונה חודשים היא תוכל לייצא?

תמר זנדברג: שאלה פשוטה.

אמיר ליפשיץ: אני חושב שהדבר הזה כרוך בהליך החקיקה.

אמיר ליפשיץ: הוא כרוך קשר בל יינתק עם הליך החקיקה.

אמיר ליפשיץ: הליך החקיקה מתקיים - -

תמר זנדברג: איזה הליך חקיקה, הזה?

אמיר ליפשיץ: הליך החקיקה הזה מסדיר את הנושא של בדיקה של משקיעים זרים בתחום הקנאביס.

אמיר ליפשיץ: אנחנו לא באיזושהי בדיקה של משקיעים זרים בתחומים אחרים.

תמר זנדברג: רגע, רגע, אתם שותפים להליך החקיקה הזה?

אמיר ליפשיץ: חד משמעית.

תמר זנדברג: מבחינת

תמר זנדברג: כם מה שכתוב ההליך, אם וכאשר הוא יעבור ביום שני הבא, אתם פותחים את החוק ואומרים, אה, איזה יופי, כתוב פה מה אני צריך לעשות והולכים ועושים את זה?

אמיר ליפשיץ: יש שם תחולה נדחית לא סתם.

אמיר ליפשיץ: התחולה הנדחית שאנחנו ביקשנו היא בדיוק לצורך אותה היערכות.

תמר זנדברג: היערכות לבדיקת המשקיעים הזרים?

אמיר ליפשיץ: לגיוס אנשים, להכשרתם וביצוע הבדיקות.

אמיר ליפשיץ: במקביל לביצוע הבדיקות.

תמר זנדברג: כלומר יש לנו פה מכשול חדש והוא בדיקת המשקיעים הזרים.

תמר זנדברג: שזה, עכשיו אנחנו מגלים, העיכוב לאותם שמונה חודשים.

תמר זנדברג: כלומר בניגוד למה שאמרת לי לפני כמה דקות, יואל הדר, התהליך המרכזי שמעכב את הגלגלים של הכלכלה הזו, של הענף הזה מלנוע זה בדיוק מה שיתעכב שמונה חודשים.

תמר זנדברג: כי עד שהמשטרה לא תגייס את כוח האדם ועד שהיא לא תתחיל בבדיקות הכל פה יהיה על הולד כי אחרת כל תהליכי ההכנה לא יקרו.

יואל הדר: עובדה שהיום יש חוות שכבר קיבלו רישיונות.

חגית ויינשטוק: הן נסגרות גם לפעמים בגלל ההיערכות המעולה שלהם.

חגית ויינשטוק: אנחנו לא מצליחים להביא את הידע מחו"ל.

תמר זנדברג: בשתי החוות הקיימות יש משקיעים זרים?

איתי מלכיאור: אני מקווה שלא כי אז הם לא עברו את תהליך הרישוי.

תמר זנדברג: אוקיי, אז בעצם יש לנו היום - -

שרונה עבר הדני: אני חושבת שצריך לדייק.

שרונה עבר הדני: יש כל מיני דרכים להשקיע ולצורך העניין אם נוטלים הלוואה מבנק בחוץ-לארץ זה לא דורש את אישור היק"ר .

שרונה עבר הדני: אישורים נדרשים - -

חגית ויינשטוק: אבל שרונה, המטרה שלנו לא לעקוף את החוק.

שרונה עבר הדני: האישורים נדרשים כאשר כחלק מהשקעה יש העברת מניות.

שרונה עבר הדני: כלומר, המשקיע הזר הוא לא רק משקיע אלא הוא הופך לבעל רישיון, הוא הופך לעוסק.

תמר זנדברג: אוקיי.

תמר זנדברג: יש לנו היום שמונה מגדלים במצב הקיים, הקודם, בעולם הישן – שמונה מגדלים, אני מניחה, אני לא יודעת, שיש ביניהם, אתם אומרים, שניים שהם גדולים מספיק - -

קריאה: שהם עברו את הרפורמה.

איתי מלכיאור: לא כולם עברו את הרפורמה החדשה מהשמונה.

קריאה: שניים עברו.

תמר זנדברג: שניים עברו את הרפורמה החדשה והם גם גדולים מספיק כדי להיות ראויים, לא ראויים מבחינת זה אלא מספיק גדולים ויכולים גם לעמוד בסטנדרטים וכו' של הייצוא.

תמר זנדברג: כן?

קריאה: לא יודע.

תמר זנדברג: בסדר, בוא נניח.

תמר זנדברג: זה לא דיון לגופו של עניין, זה לא לגופו של חווה או משקיע כזה או אחר, אני מנסה להבין את הענף.

תמר זנדברג: שאר המגדלים, גם הוותיקים, שאר השישה נניח, וגם חדשים שרוצים להיכנס לשוק וזה מן הסתם יהיו רובם.

תמר זנדברג: אז קיימנו את הדיון הזה עם ה-50, כן 50, לא 50 – אני מניחה שבשלב הראשון מדובר במספר קטן מאוד כי תמיד יזמים הם מתחילים ולוקחים סיכונים ויש כסף ואין כסף ומגייסים השקעות מחו"ל וכל הדברים האלה.

תמר זנדברג: הם רוצים לנסות את מזלם ולהיכנס לתחום.

תמר זנדברג: מקבלים את התנאים של הייצור התקין ותנאי אבטחה והבטיחות, בטיחות מוצר וכל הדברים האלה ורוצים את הכסף.

תמר זנדברג: רוצים להביא את הכסף, זה גם האינטרס של משרד הכלכלה, למשוך השקעות זרות, לפתח את הענף, שהייצוא הישראלי יעשה חיל וכו' וכו'.

תמר זנדברג: כל הדבר הזה תלוי בבדיקה הזאת?

תמר זנדברג: שרונה, זה תלוי ועומד?

שרונה עבר הדני: כאשר משקיע זר מעוניין להפוך לבעל עניין, כלומר בעל מניות, בעל - - - מעל 5% אנחנו מחויבים לבדוק ישראלי כזר, נקודה.

תמר זנדברג: היום זה לא קורה.

שרונה עבר הדני: לגבי זרים יש קושי בבדיקה.

איתי מלכיאור: עד היום לא היה מצב שבו המשטרה נדרשה לבדוק משקיעים זרים.

איתי מלכיאור: זה קיים - -

חגית ויינשטוק: לא מדויק.

איתי מלכיאור: יש בדיקה של משקיעים בשוק ההון, בשוק הביטוח.

איתי מלכיאור: זה לא המשטרה עושה, המפקח על הביטוח עושה, השב"כ עושה בתחום התקשורת.

איתי מלכיאור: יש גורמים שמפקחים על משקיעים זרים.

איתי מלכיאור: פה הוחלט שהמשטרה היא זו שמפקחת על כלל העוסקים בענף, כולל המשקיעים הזרים.

איתי מלכיאור: המשטרה עד היום לא נדרשה לזה, לא ידעה לעשות את זה, פנתה גם לעזרה מגורמי הלבנת הון, מאיתנו, מהאוצר - -

תמר זנדברג: אוקיי, זה עבודת המטה שאתה אומר שנעשתה.

אמיר ליפשיץ: הדברים נכונים לגמרי, אין לי מה להגיד חוץ מאשר שזה נכון.

אמיר ליפשיץ: התחום הזה של אישור משקיעים זרים בתחום הקנאביס הוא תחום חדש למשטרת ישראל, הוא תחום שכרגע מתבצע בתהליך למידה.

אמיר ליפשיץ: אני חוזר על דבריי שוב.

אמיר ליפשיץ: גם תהליך למידה, לזה אנחנו לא מחכים לכסף ותקנים, זה מתבצע בימים האלה.

אמיר ליפשיץ: ויחד עם זאת, בסופו של דבר, מי שיצטרך בסוף לבצע את הבדיקות, הסמכויות לביצוע הבדיקה מול חו"ל, כל אותן סמכויות הן בעצם מגובשות בחוק.

אמיר ליפשיץ: החוק הוא החוק שיסמיך אותי - -

תמר זנדברג: החוק הזה.

אמיר ליפשיץ: החוק הזה שאנחנו מקדמים ואנחנו תומכים, אנחנו נמצאים בכל הדיונים, מעירים הערות, חלק מתקבלות, חלק לא - -

תמר זנדברג: אגב, זו הייתה דרישה שלכם שהמשטרה היא זו שתעשה את ה- - -

קריאה: כן.

תמר זנדברג: למה לא משרד הבריאות?

חגית ויינשטוק: משרד הבריאות אמור רק לתת לזה אישור סופי.

תמר זנדברג: לא, זה הבנתי, אבל - -

קריאה: איזה בדיקות, של משקיעים זרים?

קריאה: מסוכנות - -

אמיר ליפשיץ: מסוכנות פלילית זה משטרת ישראל.

שרונה עבר הדני: מסוכנות פלילית עוד פחות ממשטרת ישראל יש לנו עולם תוכן וידע לבצע את זה.

שרונה עבר הדני: בדיוק כמו עוסקים מקומיים אנחנו לא בודקים.

תמר זנדברג: אני רגע עוקבת אחרי הקו חשיבה של החוק במקרים אחרים, אני לומדת את זה עכשיו, זו שאלת תם – אם רשות לניירות ערך ופיקוח על שוק ההון וכל הדברים האלה עושים בדיקות בתחום משקיעים אחרים אם בתחום הון בא משקיע שהוא פלילי, עם עבר פלילי בתחום הלבנת הון למשל.

איתי מלכיאור: קודם כל בשביל לרכוש בנק את צריכה בעצמך להיות מוסד פיננסי או בנק.

תמר זנדברג: לא, בסדר, לא כל יום רוכשים פה בנקים.

איתי מלכיאור: אז א' לא כל יום רוכשים בנק וקצב הדרישות שמקבלים מהיק"ר למשקיעים זרים, אני חושב שיש יותר בקשות על השולחן עכשיו ממשקיעים זרים ממה שאי פעם רצו לקנות בנקים וחברות ביטוח ביחד, אז מדבר פה על כמויות אחרות וקצבים אחרים.

איתי מלכיאור: אבל שוב, להם יש את הבדיקות שלהם, את הנהלים שניסו ללמוד מה הם בשביל להבין.

איתי מלכיאור: אבל הם למשל בודקים עם הרגולטור, עם המפקח על הבנקים של נגיד צרפת שאכן אותו בנק צרפתי שהוא טוען שהוא בנק צרפתי הוא אכן בנק צרפתי.

איתי מלכיאור: בעל החברה מאיי הבתולה שמחזיק על ידי חברה מאיי קיימן שמוחזקת על ידי חברה אירית שלה יש בעלי מניות בצרפת וקולומביה אז- -

תמר זנדברג: וכל אלה רוצים להשקיע בחווה של קנאביס רפואי.

קריאה: זו דוגמה צינית.

תמר זנדברג: יש כאלה?

קריאה: זו דוגמה צינית.

קריאה: אין כאלה.

חגית ויינשטוק: למרות המצב במדינת ישראל הם עדיין רוצים להשקיע.

חגית ויינשטוק: לא אלה אבל רוצים להשקיע - -

תמר זנדברג: לא, למה, המצב של מדינת ישראל הוא מצוין.

חגית ויינשטוק: לא, רגולטורית.

קריאה: רוב החברות הבורסאיות נסחרות בבורסה הן בקנדה והן בארצות הברית.

איתי מלכיאור: רגע, רגע, רוב המשקיעים הזרים הם לא עולם פרטי שלגביו לבדוק יחסית קל - - - מסודרת, העדר רישום פלילי וכן הלאה, תעודת יושר.

איתי מלכיאור: ברגע שמדובר בתאגיד, אם הוא תאגיד בורסאי, אם הוא תאגיד בורסאי קנדי או אמריקאי הבדיקה תהיה פשוטה ומהירה, אבל התהליך - -

תמר זנדברג: רק שנייה להבין.

תמר זנדברג: מסוכנות פלילית זה לגבי אדם, הרי - -

אמיר ליפשיץ: לא, גם תאגיד.

תמר זנדברג: מה זה תאגיד?

שרונה עבר הדני: בכל תאגיד יש בני אדם.

תמר זנדברג: בדיוק.

תמר זנדברג: בסדר.

אמיר ליפשיץ: יכול להיות שהתאגיד - -

תמר זנדברג: אז התאגיד צריך להגיש גיליון הרשעות של הבעלים, של מחזיקי - -

שרונה עבר הדני: גם תאגיד ישראלי.

אמיר ליפשיץ: נכון.

אמיר ליפשיץ: יש כאן תהליך לא כזה פשוט.

אמיר ליפשיץ: זה מוצג בצורה מאוד פשטנית - -

איתי מלכיאור: אני אסיים את הנקודה כי הואשמתי פה בציניות שזה מצוין, אבל גם תאגיד אמריקאי יש לו בעלי מניות והרבה פעמים בעלי מניות לגיטימיים מחזיקים את המניות שלהם דרך תאגיד במקום אחר - -

חגית ויינשטוק: אבל נורא קל לבדוק את זה כי זה ציבורי.

חגית ויינשטוק: זה פשוט - -

איתי מלכיאור: נורא קל לי לבדוק חברה בורסאית אמריקאית אבל מכוון שאני עכשיו עושה תהליך בדיקה שהוא נכון לכולם ולא אה, אתה חברה אמריקאית יאללה בוא, אתה חברה מכורדיסטאן - -

תמר זנדברג: לא, אין בעיה, מה שאני שואלת זה משהו אחר.

תמר זנדברג: אני שואלת אם בעצם מה שאתה, אני מניחה, גם הבדיקות שמבצעים הרשות לניירות ערך ושוק ההון וכל הדברים האלה, בסוף, מה, הרי לא יכול להיות שירכוש בנק או חברת ביטוח חברה גדולה ככל שתהיה שבראשה עומד אדם שהורשע בפלילים.

תמר זנדברג: זאת אומרת, הבדיקה הפלילית היא חלק מהבדיקה גם במקרים אחרים.

תמר זנדברג: לכן אני בכוונה שואלת – יכול להיות שהשאלה אם באמת המשטרה היא הגוף הנכון לבדוק את הדבר הזה.

תמר זנדברג: גם משרד הבריאות עכשיו כשהוא נותן רישיון לחברה בארץ הוא מקבל מהמשטרה את הנושא הזה של גיליון הרשעה פלילית.

תמר זנדברג: אוי ואבוי אם איזה תאגיד סיני או לא יודעת מה רכש את תנובה כשבראשה עומד ראש ארגון פשע מסין או לא יודעת.

תמר זנדברג: זה הרי לא קורה.

תמר זנדברג: גם שם אני מניחה שמבקשים ומקבלים מהמשטרה - -

איתי מלכיאור: לגבי תנובה הדבר היחיד שיחול זה חוק איסור הלבנת הון שהכסף נכנס לישראל הוא אכן כסף לגיטימי.

איתי מלכיאור: אבל אין שום פיקוח על בעלים - - - לישראל.

תמר זנדברג: יכול להיות שמישהו קונה, נכנס שותף במפעל מזון או אני לא יודעת מה, בראשו עומד אדם שהוא עם הרשעות פליליות והאינטרפול דולק אחריו בעולם?

איתי מלכיאור: כן, יכול להיות.

תמר זנדברג: אוי ואבוי.

תמר זנדברג: זה רע מאוד.

חגית ויינשטוק: מצאנו פתרון ביניים – אנחנו חושבים שעד הרישיון הקבוע, ואני חושבת שיש הסכמה של היושבים פה גם אם היא לא מפורשת, המשקיעים הזרים למעשה לא נוגעים בצמח עד הרישיון הקבוע.

חגית ויינשטוק: ואנחנו טוענים, הוצאנו חוות דעת כזו, שאנחנו מאוד מקווים, ובאמת לא בציניות, אני מאוד שמחה שאתה אומר אנחנו עובדים על זה במלוא המרץ כי אני בטוחה שלך זה חדש והכשל לא היה אצלך, באמת.

חגית ויינשטוק: אבל אנחנו הולכים למצוא את הפתרון בנושא שעד שאין את הצמח, עד שאין נגיעה בצמח ואין רישיון קבוע שאותו משרד הבריאות נותן לפי התקנים של GAP ו-GMP אז אנחנו חושבים עדיין שעל היתרי בנייה, חממות, ברזלים ומה שנקרא בנייה שהיא בינתיים לא קשורה למשרד לביטחון פנים ומשרד הבריאות אנחנו חושבים שהמשקיעים הזרים כן יכולים להשקיע את הכסף ולהיות חלק.

חגית ויינשטוק: במידה ויהיה הרישיון הקבוע שהוא הרישיון המשמעותי, בינתיים זה קודים ראשוניים שאין להם שום - - - עד שזה לא קורה ולא מקבלים את הרישיון הקבוע אין לזה שום תכלית.

חגית ויינשטוק: אותם קודים ראשוניים שמקבלים הם גם זמניים.

חגית ויינשטוק: הם צריכים אישור שהוא אישור סופי ממשרד הבריאות ומהמשרד לביטחון פנים ומכל שרשרת משרדי הממשלה.

חגית ויינשטוק: אז כך שלהיתרי בנייה ולחממות אני לא חושבת שהמשקיע צריך להיות שם.

חגית ויינשטוק: כשיהיה הרישיון הקבוע העניין יבחן על ידי משטרת ישראל, משרד הבריאות והמשרד לביטחון פנים – ואז יוחלט, ואני מקווה שאותה חקיקה גם תיכנס לתוקף ואנחנו גם נקל עליכם וגם נקל עלינו.

אמיר ליפשיץ: אני חייב להבהיר פה את הדברים.

אמיר ליפשיץ: האחריות למתן רישיונות לעיסוק בקנאביס לא חונה במשטרת ישראל.

אמיר ליפשיץ: היא חונה מקצה לקצה במשרד הבריאות.

אמיר ליפשיץ: בסופו של יום, אמרה את זה חברתי פה במשרד הבריאות, אדם שרוצה להיות במעגל הפנימי של העוסקים בכל תחום הקנאביס, אם זה יצרן, אם זה עוסק, אם זה מגדל, אם זה יצואן או אם זה בית מסחר, צריך את הרישיון של משרד הבריאות.

אמיר ליפשיץ: כשמדובר במשקיע זר הוא עתיד לפנות במנגנון הרגיל למשרד הבריאות שיפנו אלינו ואנחנו נבצע את המנגנון של הבדיקה בדומה לכל משקיע מקומי.

אמיר ליפשיץ: כל משקיע זר במנגנון סדור.

אמיר ליפשיץ: חשוב מאוד לקחת בחשבון שיש שוני רלוונטי משמעותי בין משקיעים זרים לבין משקיעים מקומיים במובן הזה שחלק מהמידע או היכולת לאמת את המידע לא נמצאת בידינו.

אמיר ליפשיץ: זה לא בדומה למשקיע מקומי או אפילו חברה מקומית שאני יכול לבדוק אזרח ישראלי או תושב ישראלי שנמצא במקום פה, אני ניגש למערכות שלי, הפליליות, המודיעיניות ובודק אם יש או אין - -

חגית ויינשטוק: אז תעשה את זה ברישיון הקבוע.

חגית ויינשטוק: מעולה - -

אמיר ליפשיץ: תני לי לסיים ברשותך.

אמיר ליפשיץ: ההליכים האלו יצריכו בחלק מהמקרים פנייה לגורמים בחוץ-לארץ, לגורמים בין-לאומיים אולי, גורמי אכיפה, שיוכלו לאמת את אותם נתונים- -

תמר זנדברג: זה ברור, זה בסדר - -

אמיר ליפשיץ: - - אלה תהליכים שמגובשים בימים האלו, ולכן כשהנושא הזה יוסדר ויהיה לנו בסיס חוקי מסודר לבצע את התהליך ונקבל פנייה מסודרת ממשרד הבריאות – נבצע את התהליך, נחזיר למשרד הבריאות שיפעיל את שיקול דעתו הטוב ויחליט שכן או לא לאשר את אותו משקיע זר.

אמיר ליפשיץ: שלא ייצא שכאילו משטרת ישראל היא זו המאשרת והפוסלת ואנו המעכבים.

אמיר ליפשיץ: זה לא המצב - -

תמר זנדברג: אם שמת לב, נכנסנו לדיון הזה לקראת סיום בנושא לוח הזמנים.

תמר זנדברג: אני פשוט מנסה לראות מה לוח הזמנים ואיפה הסרת החסמים.

אמיר ליפשיץ: אנחנו במקביל כשביקשנו את אותה דחייה של מספר חודשים, של אותם שמונה חודשים שביקשנו זה כדי לגייס כוח אדם לביצוע המשימה, להכשיר אותו.

אמיר ליפשיץ: כאשר ברור לנו שזה לא יספיק שמונה חודשים.

אמיר ליפשיץ: ברור לי שמדובר בתהליכים שייקחו הרבה יותר זמן ואנחנו ניקח כוחות קיימים ונווסת אותם לצורך המשימות האלו.

אמיר ליפשיץ: זה ברור לנו שיהיה פה איזשהו תהליך משולב.

אמיר ליפשיץ: אבל אי אפשר כמו נציבות משרד הבריאות שנאמרה פה ב-SMS – מבחינתם תוך מספר שבועות.

אמיר ליפשיץ: מכוון שהם לא צריכים לבצע את זה אז אין בעיה מבחינתו שתוך מספר שבועות, אבל אנחנו שכן נצטרך לקבל את הפניות מבקשים את הארכה הזאת.

אמיר ליפשיץ: תודה.

תמר זנדברג: תודה.

שרונה עבר הדני: אני פשוט חייבת להתייחס להערה של עורכת דין ויינשטוק.

שרונה עבר הדני: האישור הראשוני מהווה אישור לעמידה בתנאי סף.

שרונה עבר הדני: ואחד מתנאי הסף זה הבדיקה, ולכן אי אפשר לתת אישור ראשוני למי שלא עומד בתנאי הסף.

שרונה עבר הדני: האישור הראשוני חסר כל משמעות.

תמר זנדברג: הבנתי.

תמר זנדברג: כמה בקשות כאלה של משקיעים זרים יש בפניכם כרגע?

שרונה עבר הדני: קשה לי להעריך.

שרונה עבר הדני: יש לנו מאות בקשות לאישורים ראשוניים בכל תחומי העיסוק ולהערכתי מתוכן אני נתקלתי בערך בעשר בקשות שעירבו משקיע זר.

שרונה עבר הדני: אבל זה לא מדגם מייצג כי אני לא רואה את כל הבקשות.

תמר זנדברג: אוקיי.

תמר זנדברג: ואתם מבחינת

תמר זנדברג: כם מעבירים למשטרה לצורך הבדיקה – זר, ישראלי, אתם - - - זה תלוי בהם.

שרונה עבר הדני: כשלא מדובר בזר התהליך זורם, נקודה.

שרונה עבר הדני: מעבירים, מקבלים תשובה, מתקדמים.

שרונה עבר הדני: כאשר מדובר בזרים כשהגיעו הבקשות הראשונות הסתבר שיש בעיה בבדיקה שלהם ומאז יש בקשות שלפעמים - - - כאמור, אנחנו מודעים לעבודת המטה שמתבצעת וחברי אישר שעבודת המטה שמתבצעת ואולי גם דייק בסופו של דבר את דבריו.

שרונה עבר הדני: זה לא שזו פעם ראשונה שהם נתקלים בזה, זו פעם ראשונה שהם נאלצים לעסוק בתחום הזה באופן עקבי ומשמעותי ולכן הם יוצרים את התשתית הקיימת.

שרונה עבר הדני: אבל הבקשות הופנו והציפו את הבעיה כבר אז.

שרונה עבר הדני: ולכן הם התחילו לחפש את המענים נכון לכרגע הבקשות שהעברנו לא חזרו וגם עוד לא קיבלנו אור ירוק שאומר תעבירו לנו את כל הבקשות כי אנחנו כבר יודעים איך לעשות את זה.

שרונה עבר הדני: אנחנו ממתינים לאמירה שמקצועית הם ערוכים לעשות את הבדיקות.

תמר זנדברג: הבנתי.

תמר זנדברג: משרד הכלכלה, מבחינת

תמר זנדברג: כם אתם מכירים את הבעיה הזאת, זה חסם מבחינתכם?

איתי מלכיאור: אני חושב שאנחנו היינו אחד הזרזים לפתרון הבעיה - -

שרונה עבר הדני: אין ספק שמשרד הכלכלה ניסה מאוד לסייע פה - -

תמר זנדברג: כן, בגלל זה אני שואלת.

איתי מלכיאור: אנחנו מברכים על התהליך, אנחנו יודעים שהוא בעבודה כי בזמן האחרון יש הרבה התייעצויות בנושא.

איתי מלכיאור: היינו שמחים ללוחות זמנים קצרים יותר אבל אלה שצריכים לעשות את העבודה צריך לדעת איך לעשות את העבודה מבחינת משאבים וללמוד את הנהלים אז אנחנו פה תלויים בהם מהבחינה הזאת.

תמר זנדברג: משטרה, מבחינת

תמר זנדברג: כם לוח זמנים, בתוך השמונה חודשים האלה שהם גם בכלל עוד לא התחילו, איך אתם תוכלו כבר להתחיל לשחרר את הפקק?

אמיר ליפשיץ: אני לא יודע להתחייב כרגע על לוח זמנים.

אמיר ליפשיץ: כשאנחנו ניגשנו לחוק לקחנו את המכלול - -

שרונה עבר הדני: גם צריך לומר שיש לך מכלול, זה לא רק בדיקת דברים.

אמיר ליפשיץ: בדיוק.

אמיר ליפשיץ: הבדיקה של המשקיעים הזרים בפרט היא רכיב אחד אבל יהיו הרבה עוסקים אחרים, מאות בוודאי בתחום, שיצריכו בדיקה.

אמיר ליפשיץ: הבדיקה צריכה להיות - -

תמר זנדברג: בסדר, אני מבינה, בגלל זה אני שואלת על לוחות הזמנים.

אמיר ליפשיץ: אני לא יכול לתעדף משיקולים כלכליים משקיע זר.

תמר זנדברג: לא, לא, חלילה.

תמר זנדברג: מה שאני שאלתי זה במסגרת ההיערכות.

תמר זנדברג: אני מנסה לגבש איזה גאנט כזה של מה לוח הזמנים גם כדי לייצר ודאות לכל הציבור, גם כדי שאנחנו בתור ועדה נוכל להמשיך ולעקוב, כי אתה רואה יש לנו פה דיונים תקופתיים כל חצי שנה ואנחנו מנסים לראות מה החסמים באותו שלב זמן ולנסות להתיר אותם.

תמר זנדברג: עכשיו, ובזה רגע אני עוד שנייה מסכמת את הדיון, הגענו למצב שבו אנחנו לקראת חקיקה, לקראת הצעת מחליטים.

תמר זנדברג: אני מצפה לראות את זה בשבועות הקרובים.

תמר זנדברג: בואו נגיד שאני כחברת כנסת - -

קריאה: יום חמישי - - -

תמר זנדברג: כן, היו אמורות להיות אתמול, זה נדחה לחמישי, נראה מתי זה יגיע למליאה.

תמר זנדברג: זה מה שאני אומרת.

תמר זנדברג: זאת אומרת, אם בשבוע-שבועיים הקרובים אנחנו באמת נראה שזה עולה למליאה.

תמר זנדברג: לאחר מכן נצפה, נעקוב אחרי הצעת המחליטים, אם זה לא יגיע תוך ארבעה שבועות – אני כבר אומרת, זה הסיכום, אם תוך ארבעה שבועות מיום המעבר במליאה של החוק אנחנו לא נראה הצעת מחליטים אז אנחנו נתחיל לשאול את הגורמים משרד האוצר, משרד לביטחון פנים מה קורה.

תמר זנדברג: ואז מהצעת המחליטים יש לנו פה איזה מנגנון תחילה של שמונה חודשים שהסתבר לנו שהוא לבקשתכם - -

אמיר ליפשיץ: ביקשנו, זה לבקשתנו.

תמר זנדברג: בסדר, נראה מה יהיה בסופו של דבר בחוק עצמו.

תמר זנדברג: ומה שאני רוצה לדעת זה איזה תהליכים יתנהלו במקביל בשמונה חודשים האלה ומרגע שהשמונה חודשים ייכנסו לתוקף והחוק ייכנס לתוקף מה לוח הזמנים הצפוי משם והלאה.

תמר זנדברג: זה מה שאני מנסה לברר.

תמר זנדברג: בזווית שלך, איך אתה - - -

אמיר ליפשיץ: בזווית של הראייה המשטרתית, באותם שמונה חודשים אנחנו אמורים לגייס כוח אדם.

אמיר ליפשיץ: קודם כל לפרסם ולקבל את המשאבים שאמורים להתקבל.

אמיר ליפשיץ: עוד לא התקבלו, אמורים להתקבל בינואר 19'.

אמיר ליפשיץ: לפרסם את התקנים, לגייס כוח אדם, לבצע הכשרות.

אמיר ליפשיץ: במקביל יתבצעו תהליכים גם של המשך קידום עבודת המטה לגיבוש אותו מנגנון של בדיקות, ויסותי כוח אדם לביצוע בדיקות גם למשקיעים מקומיים, גם למשקיעים זרים, גם לכל העוסקים בתחום כי בעצם הציפייה היא לגידול משמעותי.

אמיר ליפשיץ: כאשר השאיפה שלנו בסוף אותם שמונה חודשים זה לצאת לפעילות מלאה.

אמיר ליפשיץ: זו השאיפה – שבשמונה חודשים יש אדם שגויס, הוכשר ויודע לבצע את אותה בדיקה בסטנדרט המצופה ממנו שכרגע עובדים על זה אנשי המקצוע.

אמיר ליפשיץ: זה גם בדיקה - -

איתי מלכיאור: והנוהל פורסם מה צריך להגיש.

אמיר ליפשיץ: יותר מזה, יש עוד רכיבים שלמים שהם רכיבי הפיקוח.

אמיר ליפשיץ: בואו לא נשכח שהמטרה היא מתן סמכויות פיקוח למשטרה וזה במקביל.

אמיר ליפשיץ: אבל באיזשהו מקום בכל הדיון על המשקיעים הזרים הנושא הזה קצת זז הצידה.

אמיר ליפשיץ: ואותן סמכויות פיקוח הן כוללות גם גיוס כוח אדם למימוש משימת הפיקוח שזה גם באמצעות מפקחים שיוסמכו למשימה הזו ויוכשרו כדי לפקח שכל התהליכים המתקיימים באותן חוות, לא לצורכי ייצוא, אותן חוות באותו סטנדרט, ייצוא ושוק מקומי, יעבדו בסטנדרט המצופה בתחום שמירה על ביטחון הנפש והרכוש.

אמיר ליפשיץ: בתחום שלנו כמובן.

יואל הדר: הצעת החוק עצמה קבעה לעצמנו ברגע שתעבור קבעה גם זמני בדיקה.

יואל הדר: היא הגבילה את המשטרה.

יואל הדר: אז אני חושב שבסופו של דבר אני חושב שאנחנו כן עזרנו מאוד לקדם את החקיקה וגם את הצעת המחליטים אז אני מניח שגברתי מאוד תרצה לסייע שהחוק הזה יעבור שלא ייתקע מסיבות - - -

תמר זנדברג: שוב אני אומרת, אל תבנה על זה.

תמר זנדברג: תחזור לממשלה, הממשלה פועלת בשם קואליציה.

תמר זנדברג: אולי, אני באופן אישי תומכת בהצעת החוק, אבל הממשלה היא זו ש- - - בוא נגיד ככה, אם אני הייתי אחראית על העברת כל הנושא והייתי בקואליציה מראש כל הדברים היו נראים אחרת.

תמר זנדברג: אז לתפוס אותי אישית, את האופוזיציה - -

יואל הדר: גברתי, זה נורא חשוב לה - - - אני מניח שגברתי - - - מה שחשוב לגברתי היא דואגת - - -

תמר זנדברג: הערתך בהחלט נרשמה, לא אמרתי עדיין שהתקבלה, היא נרשמה.

תמר זנדברג: ואנחנו שוב, בוא נגיד, אם אני הייתי במקומך לא הייתי בונה על זה, הייתי דואגת שהקואליציה תתייצב ותעביר את מה שהיא רוצה.

תמר זנדברג: אני לא העליתי את הנושא הזה, אני רק עונה כיוון שהפרוטוקול לא יישאר יתום ולא יישאר איזה משפט ללא מענה אז אני מגיבה.

תמר זנדברג: אנחנו לקראת סיום אם יש מישהו שרוצה להוסיף משהו לנושא לפני שנסכם – כן בבקשה.

מידד גיסין: אני רוצה להזכיר לכולם שלפי התקשורת הישראלית חלק גדול מהמגדלים ומאלה שנכנסים לענף כבר פנו לחוץ-לארץ.

מידד גיסין: ואם אנחנו היום שומעים על תאריך חדש של שמונה חודשים אז זאת אומרת שעד שבעוד שמונה חודשים אם זה יקרה אני חושב שכבר לא יהיה מי שירצה לגדל פה בארץ.

תמר זנדברג: אוקיי, תודה.

תמר זנדברג: אני מסכמת את הדיון.

תמר זנדברג: אני רוצה להודות לכולם על ההשתתפות.

תמר זנדברג: אנחנו באמת עושים מעקב חצי שנתי אחרי הנושא כדי לראות להיכן ואיך הוא מתקדם.

תמר זנדברג: רשמנו לפנינו שכרגע כל משרדי הממשלה עומדים בפני הצעת מחליטים שתלויה באישור החוק.

תמר זנדברג: הוועדה תעקוב האם אכן החוק הזה עובר בשבועיים הקרובים ועוד ארבעה שבועות לאישור הצעת המחליטים בממשלה.

תמר זנדברג: ואם לא, אז היא תפנה לשרים: האוצר, הבריאות והביטחון פנים כדי לברר סטאטוס מה עולה בגורל הצעת המחליטים ואיך היא מתקדמת.

תמר זנדברג: הוועדה גם רשמה לפניה שכל הגורמים מהמכס, משטרה, בריאות, כלכלה, נצרף את חקלאות שלא דיברו פה אבל אנחנו יודעים את עמדת המשרד לאורך כל התהליך, מייד עם הצעת המחליטים הזו ובעצם כבר עכשיו נמצאים בעבודת מטה כדי לגבש את כל הנהלים ועבודת הרגולציה הדרושה מסביב.

תמר זנדברג: רשמנו גם לפנינו שלא דרושה איזה עבודה, איזשהו הסכם בין-מדינתי או משהו כזה בניגוד למה שנמסר לוועדה בפעמים קודמות.

שרונה עבר הדני: כנראה הייתה אי הבנה בנושא.

תמר זנדברג: יכול להיות.

תמר זנדברג: אני גם מדברת מהזיכרון, אבל אני ממש זוכרת את זה שמנכ"ל משרד האוצר הציג את זה כאן.

שרונה עבר הדני: יכול להיות שגם הוא הבין את זה לא נכון.

תמר זנדברג: הוא זה שהביא את זה, זה עבודה שלו.

תמר זנדברג: על מנת שבאמת נוכל לקדם את התהליך כמה שיותר מהר גם רשמנו לפנינו שלמרות חוסר הוודאות גם ממשרד הכלכלה ובסוף גם מנציגי המשקיעים והעוסקים בתחום – כלומר, יש התקדמות, יש איזושהי אופטימיות זהירה, יש חוזים, כולל חוזי השקעות, גידול וכו' שנמצאים על השולחן וממתינים בחסות הרגולציה הזאת.

תמר זנדברג: אבל כרגע אנחנו באיזשהו מסלול של התקדמות, עלייה ופיזור אי הוודאות ונכנסים כמה שיותר למסלול של נהלים יותר ברורים עם יכולת להתקדם.

תמר זנדברג: בכפוף לבדיקה הזו אנחנו נמשיך לעקוב גם אחרי היישום עצמו וגם נשקול אם נראה שהדברים נתקעים ויש איזה שהם חסמים אז אנחנו נכנס ישיבת מעקב בשלב מוקדם יותר שייקבע ושנודיע עליו.

תמר זנדברג: אם לא אז בתוך חצי שנה בתקווה שלא נהיה פה ונחזור בממשלה אחרת ובקואליציה אחרת, אבל אם נהיה אז נמשיך לעשות את עבודתנו.

תמר זנדברג: אני מודה לכולם, הישיבה נעולה.